title: Lil Armstrong

text: Louis Armstrongilla oli avioliiton aikana useita rakastajattaria. Vuonna 1925 hän muutti vähäksi aikaa yhteen silloisen tyttöystävänsä Alpha Smithin kanssa. Louis ja Lil Armstrong asuivat välillä yhdessä ja välillä eri kaupungeissa. Lil Armstrong toimi pitkään miehensä managerina, mutta lopetti vuonna 1929 ja muutti takaisin Chicagoon. Vuonna 1931 Lil otti pysyvän asumuseron kyllästyneenä aviomiehensä uskottomuuteen ja kytköksiin järjestäytyneen rikollisuuden kanssa. Lil ja Louis Armstrong erosivat vuonna 1938, mutta pysyivät kaikesta huolimatta ystävinä.


title: Fogo

text: Fogo on eräs Kap Verden saarista. Se kuuluu saariston eteläisempään Sotaventon saariryhmään ollen yksi saariryhmän neljästä pääsaaresta.


title: Fogo

text: Saaren korkein kohta on tulivuori Pico de Fogon huippu, joka on 2 829 metriä merenpinnan tasoa ylempänä .


title: Brava (Kap Verde)

text: Brava on eräs Kap Verden saarista. Se kuuluu saariston eteläisempään Sotaventon saariryhmään ollen yksi saariryhmän neljästä pääsaaresta. Saaren korkein kohta on Monte Fontainhas, jonka huippu on 976 metriä merenpinnan tasoa ylempänä.


title: Barlavento

text: Barlavento on saariryhmä Kap Verden pohjoisosassa, Atlantin valtamerellä.


title: Barlavento

text: Saariryhmän kuusi suurinta pääsaarta ovat Boa Vista, Sal, Santa Luzia, Santo Antão, São Nicolau ja São Vicente.


title: 60 (luku)

text: 60 (kuusikymmentä) on luonnollinen luku, jota edeltää luku 59 ja seuraa luku 61.


title: 60 (luku)

text: Lukua 60 on käytetty seksagesimaalijärjestelmän kantalukuna varsinkin murtolukujen ilmaisemiseen. Sitä on käytetty, koska luku 60 on jaollinen varsin monella luvulla. Seksagesimaalijärjestelmän jälkiä on nykyisissäkin aika- ja kulmayksiköissä: tunnissa on 60 minuuttia ja minuutissa 60 sekuntia. Samoin kulma-asteessa on 60 kulmaminuuttia ja kulmaminuutissa 60 kulmasekuntia, ja täysi kierros on 6 · 60 = 360 astetta.


title: 60 (luku)

text: Tasasivuisen kolmion kulmat ovat 60 astetta.


title: 60 (luku)

text: Suomessa 60 vuotta on osa-aikaeläkkeen alaikäraja.


title: 60 (luku)

text: Fullereenimolekyylissä on 60 hiiliatomia. Alkuaineiden jaksollisessa järjestelmässä 60 on neodyymin järjestysluku.


title: Almirante Latorre (1913)

text: Almirante Latorre oli Chilen laivaston taistelulaiva ja se oli samalla Almirante Latorre -luokan nimikkoalus. Alus palveli ensimmäisessä maailmansodassa Britannian Kuninkaallisessa laivastossa nimellä "HMS Canada".


title: Almirante Latorre (1913)

text: Alus tilattiin marraskuussa 1911 Britanniasta Armstrong Whitworthilta ja sen köli laskettiin jo 27. marraskuuta. Britannia lunasti lähes valmiin aluksen 9. syyskuuta 1914 ja liitti sen omaan laivastoonsa nimettynä "HMS Canadaksi".


title: Almirante Latorre (1913)

text: "HMS Canada" liitettiin palvelukseen otettaessa 15. lokakuuta 1915 Suuren laivaston 4. taistelulaivaviirikköön, jonka mukana se osallistui toukokuussa 1916 Skagerrakin taisteluun. Taistelun aikana alus ampui 42 laukausta pääaseillaan eikä kärsinyt itse vaurioita. Alus palveli sodan loppuun saakka Suuressa laivastossa.


title: Almirante Latorre (1913)

text: Alus myytiin huhtikuussa 1920 takaisin Chilelle, joka lunasti aluksen toukokuussa. Sen nimeksi palautettiin 20. elokuuta 1920 palvelukseen otettaessa "Almirante Latorreksi".


title: Almirante Latorre (1913)

text: "Almirante Latorre" saapui 20. helmikuuta Valparaisoon, jossa seuraavana päivänä maan presidentti tutustui alukseen. Seuraavat kahdeksan vuotta alus palveli maan aluevesillä ennen suunniteltua modernisointia Britteinsaarilla. Alus lähti 15. toukokuuta 1929 Balboaan kulkien Panaman kanavan läpi 24. toukokuuta ja tankaten Trinidadissa Port of Spainissa 28. toukokuuta. Tämän jälkeen alus jatkoi matkaansa Azoreille saapuen 24. kesäkuuta Plymouthiin, josta se siirrettiin Devonportin telakalle modernisoitavaksi.


title: Almirante Latorre (1913)

text: Modernisointi valmistui 5. maaliskuuta 1931, minkä jälkeen alus aloitti kotimatkan saapuen 12. huhtikuuta Valparaisoon. Aluksen kansirahtina oli kuljetettu kaksi 33 tonnin satamahinaajaa "Intrepido" ja "Montezuma", jotka sijoitettiin Punta Arenasiin ja Valparaisoon. Alus jatkoi palvelustaan rauhan ajan kadettien koululaivana.


title: Almirante Latorre (1913)

text: Aluksen miehistö nousi 1. syyskuuta 1931 maan heikon taloustilanteen seurauksena kapinaan vangiten aluksen upseerit. Chilen ilmavoimat tekivät 6. syyskuuta tehottoman iskun alusta vastaan, minkä jälkeen kapinallisten rivit hajosivat keskinäiseen kahakointiin ja hallitus sai laivaston alukset jälleen hallintaansa.


title: Almirante Latorre (1913)

text: Japanilaisten hyökättyä Pearl Harboriin Yhdysvallat teki epävirallisen tarjouksen aluksesta sekä muutamasta hävittäjästä. Chilen hallitus oli kuitenkin haluton myymään aluksiaan. Alus palveli Chilen laivastossa aina vuoteen 1951, jolloin sen kunto oli heikko. Aluksen konehuoneessa tapahtui vakava onnettomuus, kun syöpyneet höyryputket repesivät surmaten kolme miehistönjäsentä.


title: Almirante Latorre (1913)

text: Alus palveli 1950-luvun puolessa välissä Talcahuanossa kelluvana polttoainevarastona, kunnes se virallisesti poistettiin palveluksesta 1. elokuuta 1958. Vanhentunut taistelulaiva myytiin 25. elokuuta romutettavaksi Mitsubishi Heavy Industriesille Jokohamaan Japaniin. Hinaaja "Cambrian Salvor" vei aluksen 29. toukokuuta 1959 Talcahuanosta Callaon ja Havaijin kautta Jokohamaan, jonne alukset saapuivat 30. elokuuta.


title: Pistinhait

text: Pistinhait ("Centrophoridae") on piikkihaikaloihin kuuluva heimo, jonka lajit elävät trooppisissa merissä.


title: Pistinhait

text: Pistinhaihin kuuluvia lajeja on 13 ja ne jaetaan kahteen sukuun. Lajeja ovat muun muassa:


title: Pistinhait

text: Pistinhailajit ovat pieniä tai keskikokoisia haita ja niiden pituus vaihtelee alle metristä hieman vajaaseen kahteen metriin. Selkäeviä on kaksi ja molemmissa on terävä piikki. Pyrstöevä on epäsymmetrinen ja peräevä puuttuu. Osalla lajeista kuono on pitkä ja litteä. Hampaat ovat yläleuassa huomattavasi pienemmät kuin alaleuassa ja hammasrivejä on 26–42.


title: Pistinhait

text: Pistinhaiden heimon lajeja tavataan Atlantin, Intian valtameren ja Tyynenmeren alueilta. Suurin osa lajeista on trooppisia, mutta eräät elävät Islannin rannikolle asti. Kalat elävät syvässä vedessä ja niitä on tavattu aina 2 400 metrin syvyydestä, joissa ne elävät parvina. Pistinhaiden ravinto koostuu pienistä luukaloista ja selkärangattomista eläimistä kuten äyriäisistä ja mustekaloista. Lajit ovat ovovivipaarisia ja naaras synnyttää 1&ndash:12 poikasta.


title: Pistinhait

text: Pistinhailajeja kalastetaan siimalla ja trooleilla. Niistä hyödynnetään liha sekä maksa, jonka öljyt sisältävät suuren määrän skvaleenia.


title: Ryan Sweeting

text: Ryan Sweeting (s. 14. heinäkuuta 1987 Nassau, Bahama) on yhdysvaltalainen tennispelaaja. Parhaimmillaan hän on ollut ATP-listan sijalla 64 syyskuussa 2011. Ensimmäisen ATP-turnausvoittonsa hän saavutti huhtikuussa 2011.


title: Ryan Sweeting

text: Sweeting aloitti tenniksen pelaamisen kuusivuotiaana. Junioreiden maailmanlistalla hän oli parhaimmillaan toisena, ja voitti Yhdysvaltain avointen poikien kaksinpeliturnauksen vuonna 2005. Vuonna 2006 hänestä tuli Yhdysvaltain kansalainen. Hänen valmentajanaan toimii Dustin Taylor.


title: Ryan Sweeting

text: Grand Slam -turnauksissa Sweeting on päässyt parhaimmillaan toiselle kierrokselle Australian avoimissa vuosina 2011 ja 2012, Wimbledonissa vuosina 2011 ja 2012 sekä Yhdysvaltain avoimissa vuonna 2006.


title: Ryan Sweeting

text: Vuonna 2009 Sweeting selvisi nelinpelissä parinsa, Jesse Levinen kanssa finaaliin Houstonin ATP-turnauksessa. He hävisivät kuitenkin Bob ja Mike Bryanille. Huhtikuussa 2011 Sweeting otti ensimmäisen turnausvoittonsa ATP-tasolla, kun hän voitti Houstonin turnauksen finaalissa Kei Nishikorin.


title: Lie to Me

text: Lie to Me voi tarkoittaa seuraavia:


title: Qazax

text: Qazax () on kaupunki Azerbaidžanin länsiosassa Kaukasusvuoriston reuna-alueella. Se sijaitsee Kuran sivujoen Ağstafan varrella 470 kilometriä Bakusta luoteeseen. Kaupunki on Qazaxin piirin keskus. Sen kautta kulkee Bakun ja Georgian rajan välinen M1-valtatie. Asukkaita on 21 100 henkeä (vuonna 2010).


title: Qazax

text: Qazax oli aikoinaan puoli-itsenäinen sulttaanikunta. Vuonna 1801 se liitettiin Georgian mukana Venäjään. Sulttaanikunta lakkautettiin vuonna 1819. Vuonna 1867 perustettiin Jelizavetpolin lääniin kuulunut Qazaxin kihlakunta. Vuonna 1909 Qazaxista tuli kaupunki.


title: Qazax

text: Nykyään Qazax on maatalousalueen keskus, jossa on lähinnä elintarvike- ja jalostusteollisuutta. Kaupunki tunnetaan siellä kudotuista matoista. Nähtävyyksiin kuuluvat vuonna 1902 rakennettu moskeija, 1900-luvun alun İsrafil ağan sauna ja opettajaseminaarin rakennus vuodelta 1910. Qazaxissa on historiallinen museo, taidegalleria sekä Molla Pənah Vaqifille ja Molla Vəli Vidadille omistettu museo.


title: Dédalo

text: Dédalo (kreik. Daidalos, lat. Daedalus) voi tarkoittaa seuraavia:


title: Almirante Latorre

text: Almirante Latorre on ollut neljän Chilen laivaston aluksen nimenä.


title: Turun yliopiston kuoro

text: Turun yliopiston kuoro ry (ent. "Turun yliopiston ylioppilaskunnan kuoro ry"; "TYYn kuoro"), on noin 60 laulajan sekakuoro, joka on perustettu vuonna 1987. Laulajia on kaikista Turun yliopiston tiedekunnista ja myös yliopiston ulkopuolelta. Kuoron taiteellisena johtajana on elokuusta 2016 alkaen toiminut Elisa Huovinen. Häntä ennen taitellisena johtajana toimi elokuusta 2009 alkaen Mikko Sidoroff.


title: Turun yliopiston kuoro

text: Kuoron ohjelmisto koostuu pääasiassa monenlaisista a cappella -teoksista renessanssista nykypäivään. Kuoro konsertoi Turussa useita kertoja vuodessa. Perinteiksi ovat muodostuneet vapun jälkeisen kevätkonsertin lisäksi myös kvartettikonsertti tammikuussa sekä adventtikonsertti joulukuussa.


title: Turun yliopiston kuoro

text: Turun yliopiston kuoro on vuosien varrella vakiinnuttanut asemansa akateemisen lauluperinteen vaalijana Turun yliopistossa ja ylioppilaslaulut sekä juomalaulut kuuluvat kuoron vakio-ohjelmistoon. Kuoro on saavuttanut tärkeän paikan osana yliopiston ja ylioppilaskunnan vuosijuhlia ja muita tilaisuuksia. Kuoron piirissä toimii myös useita pienryhmiä, joiden esiintymisistä on tullut suosittuja ohjelmanumeroita niin yksityistilaisuuksissa kuin yritysten ja yhteisöjenkin juhlissa.


title: Turun yliopiston kuoro

text: Ennen lokakuuta 2013 kuoron nimi oli Turun yliopiston ylioppilaskunnan kuoro.


title: Vårfrukyrkan (Enköping)

text: Vårfrukyrkan (suomeksi myös Mariankirkko) on Enköpingissä sijaitseva keskiaikainen kirkkorakennus. Kirkko rakennettiin 1100-luvulla alun perin kuorikirkoksi, jossa oli neliön yläpuolella oleva torni; vastaavanlaiset kirkot sijaitsevat Sigtunassa ja Vanhassa Uppsalassa. 1400-luvulla valmistui tähtiholvi ja kuorin laajennus. Vuonna 1839 rakennettiin nykyinen puinen torni. Kirkossa on sekä jäänteitä keskiaikaisista maalauksista että uudempia, C. W. Pettersonin maalauksia vuodelta 1904.


title: Vårfrukyrkan

text: Vårfrukyrkan (suom. "meidän rouvamme kirkko") on useiden Ruotsissa sijaitsevien Neitsyt Marialle pyhitettyjen kirkkorakennusten nimi:


title: Albert Celades

text: Albert Celades López (s. 29. syyskuuta 1975 Barcelona, Barcelona, Espanja) on espanjalainen entinen jalkapalloilija ja nykyinen valmentaja.


title: Albert Celades

text: Celades edusti urallaan sekä Barcelonaa että Real Madridia. Hän saavutti useita mestaruuksia molemmissa seuroissa.


title: Albert Celades

text: Celades oli pelipaikaltaan keskikenttäpelaaja. Hän pelasi yleensä puolustavassa roolissa.


title: Albert Celades

text: Celades oli Barcelonan kasvatti. Ensimmäiset miesten pelinsä hän pelasi seuran B-joukkueessa. Barcelonan edustusjoukkueessa Celades pelasi vuosina 1995–1999. Hän saavutti seuran riveissä muun muassa kaksi Espanjan-mestaruutta ja Cup-voittajien cupin voiton.


title: Albert Celades

text: Real Madridia Celades edusti vuosina 2000–2003 ja 2004–2005. Hän saavutti seuran riveissä muun muassa kaksi Espanjan-mestaruutta sekä Mestarien liigan ja Intercontinental Cupin voitot.


title: Albert Celades

text: Celades edusti kotimaassaan myös Celta Vigoa ja Real Zaragozaa sekä ulkomailla ranskalaista Bordeaux'ta, yhdysvaltalaista New York Red Bullsia ja hongkongilaista Kitcheeta. Espanjan maajoukkueessa hän pelasi vuosina 1998–2000 neljä ottelua. Celades edusti Espanjaa 1998 MM-kilpailuissa. Lisäksi hän pelasi joitakin otteluita epävirallisessa Katalonian maajoukkueessa.


title: Helvetilliset

text: Helvetilliset () on vuonna 1962 ilmestynyt, yhdysvaltalaisen elokuvaohjaaja-dokumentaristi Herk Harveyn ohjaama ja käsikirjoittama kauhuelokuva. Elokuvan pääosaa näyttelee Candace Hilligoss.


title: Helvetilliset

text: Elokuva kuvattiin Kansasin Lawrwncessa ja Utahin suolajärvillä, paljolti amatöörivoimin ja hyvin pienellä budjetilla. ISSN 0782-3053 Elokuva on silti kokeellisen kunnianhimoinen ja esimerkki tehokkaan toimivasta kauhuelokuvasta ilman verenvuodatusta tai läkähdyttävän tiukkaa leikkausta.


title: Helvetilliset

text: Elokuvan herättämä kiinnostus elokuvateatterilevityksessä jäi vähäiseksi Yhdysvalloissa, mutta televisiolevityksessä elokuvan saama huomio oli merkittävästi suurempaa.


title: Helvetilliset

text: Mary Henry (Hilligoss) joutuu ystävättäriensä kanssa auto-onnettomuuteen, josta vain Mary selviää hengissä. Arki ei kuitenkaan enää ole sama Marylle, joka tuntee syyllisyyttä selviytymisestään.


title: Strings ’n’ Stripes

text: Strings 'n' Stripes on saksalaisen The Baseballs -yhtyeen toinen albumi. Se julkaistiin 15. huhtikuuta 2011. Levy nousi julkaisuviikollaan Suomen virallisen listan sijalle 3. Se saavutti seuraavalla viikolla korkeimman sijoituksensa nousten listan toiselle sijalle pysyen listalla yhteensä 9 viikon ajan. Levyn ensimmäisenä singlenä kuullaan 50 Centin kappale "Candy Shop" .


title: Eric Wynalda

text: Eric Boswell Wynalda (s. 9. kesäkuuta 1969 Fullerton, Kalifornia) on yhdysvaltalainen entinen jalkapalloilija.


title: Eric Wynalda

text: Wynaldaa pidetään yhtenä sukupolvensa parhaista yhdysvaltalaisista pelaajista. Hänet on valittu Yhdysvaltain maajoukkueen parhaaksi pelaajaksi 1990-luvulla. Wynalda valittiin Yhdysvaltain vuoden jalkapalloilijaksi vuonna 1996 sekä maajoukkueen vuoden pelaajaksi vuosina 1992 ja 1996. Vuonna 2004 hänet valittiin Yhdysvaltain jalkapallon Hall of Famen jäseneksi.


title: Eric Wynalda

text: Wynalda oli pelipaikaltaan hyökkääjä. Hänet tunnettiin hyvänä maalintekijänä.


title: Eric Wynalda

text: Wynalda pelasi Yhdysvaltain maajoukkueessa 106 ottelua ja teki niissä 34 maalia vuosina 1990–2000. Hän on Yhdysvaltain maajoukkuehistorian neljänneksi paras maalintekijä . Wynalda edusti Yhdysvaltoja MM-kilpailuissa vuosina 1990, 1994 ja 1998. Hän oli lisäksi voittamassa Yhdysvaltain riveissä CONCACAF Gold Cupia vuonna 1991.


title: Eric Wynalda

text: Wynalda edusti MLS:ssä San Jose Clashia vuosina 1996–1998, Miami Fusionia vuosina 1999–2000, New England Revolutionia vuosina 2000–2001 ja Chicago Firea vuonna 2001. Hän teki MLS:n historian avausmaalin vuonna 1996.


title: Eric Wynalda

text: Vuosina 1992–1996 Wynalda pelasi Saksassa Bundesliigassa ja 2. Bundesliigassa seuroinaan Saarbrücken ja Bochum. Hän pelasi seuratasolla lisäksi Meksikossa ja Yhdysvaltain muissa sarjoissa.


title: Vuoden 2011 sotilasinterventio Libyassa

text: Vuoden 2011 sotilasinterventio Libyassa alkoi vastauksena Libyan sisällissotaan, kun Yhdistyneiden kansakuntien turvallisuusneuvosto 18. maaliskuuta hyväksyi päätöslauselman, joka salli ”kaikki tarvittavat toimet” siviilien suojelemiseksi; ei kuitenkaan miehitysjoukkojen lähettämistä. Tämä tarkoitti lentokieltoalueen perustamista ja ilmaiskujen sallimista. Neuvoston 15:stä jäsenestä 10 äänesti päätöksen puolesta, viisi jäsentä, mukaan lukien Kiina, Venäjä ja Saksa, äänestivät tyhjää. Maaliskuun 19. päivä lentokieltoalueen täytäntöönpano alkoi, kun Ranskan ilmavoimat ja Yhdistyneen kuningaskunnan ilmavoimat ryhtyivät toimeen eri puolilla Libyaa samaan aikaan kun Ison-Britannian merivoimat aloitti merisaarron.


title: Vuoden 2011 sotilasinterventio Libyassa

text:
Operaation alkaessa sen johtaja ja komentoketju oli epäselvä.
Yhdysvallat halusi eroon operaatiosta johdosta ja antaa sen Natolle, mitä Britannia ja Italia kannattivat. Ranska, Turkki ja Saksa vastustivat ajatusta ja Ranska uskoi Naton johdon vaikuttavan negatiivisesti arabimaiden suhtautumiseen.


title: Vuoden 2011 sotilasinterventio Libyassa

text: 27. maaliskuuta Naton pääsihteeri Anders Fogh Rasmussen tiedotti Naton ottavan koko Libyan sotilasoperaation välittömästi johtoonsa.


title: Vuoden 2011 sotilasinterventio Libyassa

text: Yhdysvalloissa osa kongressin jäsenistä nousi presidentti Barack Obaman aloittamaa sotaretkeä vastaan. Kongressiedustajien mukaan presidentillä ei ole valtuuksia sotilasoperaatioihin ilman kongressin lupaa ja kustannukset veronmaksajille ovat kovat. 15. kesäkuuta kymmenen kongressimiestä molemmista puolueista haastoi Obaman oikeuteen perustuslain rikkomisesta. Vietnamin sodan aikaisen lain mukaan presidentti saa lähettää joukkoja ilman kongressin lupaa 60 päiväksi ja 30 päivän ”vetäytymisajaksi” ilman kongressin suostumusta tai sodanjulistusta. Aiemmin edustajainhuone oli evännyt budjettivarojen käytön tarkoitukseen.


title: Vuoden 2011 sotilasinterventio Libyassa

text: 19.-20. maaliskuuta liittoutuneet iskivät 110 risteilyohjuksella 20 Libyan ilmapuolustuksen kohteeseen. Hyökkäystä tukivat koneilla tehdyt ilmaiskut. Syntyneet oheiset siviilitappiot saivat Arabiliiton arvostelemaan Natoa liiallisesta voimankäytöstä. ”Libyan tapahtumat eroavat lentokiellon asettamisen tavoitteista. Me haluamme, että siviilejä suojellaan eikä pommiteta”, sanoi Arabiliiton pääsihteerin Amr Musa.


title: Vuoden 2011 sotilasinterventio Libyassa

text: 20. toukokuuta Nato tiedotti sen ilmavoimien edellisyönä iskeneen kahdeksaan sota-alukseen maan satamissa, selittäen Libyan lisänneen merivoimien käyttöä siviilejä vastaan. Edelleen Naton mukaan ne olivat yrittäneet estää apukuljetusten pääsyä Libyaan ja ”osoittaneet merkkejä” pyrkimyksestä hyökätä Naton joukkojen kimppuun.


title: Vuoden 2011 sotilasinterventio Libyassa

text: 9. kesäkuuta ilmaiskuja suorittamassa oli seitsemän Nato-maan ilmavoimat: Ranskan, Britannian, Yhdysvaltain, Kanadan, Italian, Tanskan ja Belgian. Yhdysvaltain puolustusministeri Robert Gates vaati muitakin liiton maita osallistumaan ilmaoperaatioon Libyassa. Norja, Espanja, Turkki ja Alankomaat osallistuivat, mutta eivät suorittaneet iskuja. Saksa ja Puola olivat kieltäytyneet osallistumasta ilmakampanjaan ollenkaan.


title: Vuoden 2011 sotilasinterventio Libyassa

text: 31. lokakuuta 2011 Nato ilmoitti virallisesti lopettaneensa ilmakampanjansa. Seitsemän kuukauden aikana liiton koneet olivat suorittaneet 26 000 taistelulentoa ja yli 9 600 iskua, joissa se raportoi tuhonneensa tuhat ajoneuvoa ja tykkiä. Yhdysvallat suorittivat lennoista noin neljänneksen, sen liittolaisten pääasiallisesti vastatessa iskuista maakohteisiin. "Dallas Newsin" mielestä Nato ei kampanjan aikana rajoittunut alkuperäiseen tavoitteeseensa, eli siviilien suojeluun Libyan armeijalta, vaan usein näytti aktiivisesti auttavan kapinallisia taistelussa maan herruudesta.


title: Tiberius Gemellus

text: Tiberius Julius Caesar Nero eli Tiberius Gemellus (19 – 37/38) oli Rooman keisari Tiberiuksen pojanpoika. Hän oli Tiberiuksen perillinen, mutta Caligula murhautti Gemelluksen noin vuonna 37, Tiberiuksen kuoleman jälkeen. Caligula oli hyvin suosittu ja Gemelluksen mahdollisuudet päästä Caligulan kanssahallitsijaksi olivat hyvin pienet.


title: Tiberius Gemellus

text: Gemelluksen isä oli Tiberiuksen poika Drusus Caesar ja hänen äitinsä oli Antonia Minorin tytär Livilla. Gemelluksella oli kaksoisveli Germanicus, joka kuitenkin kuoli jo lapsena vuonna 23. Gemelluksen nimi, joka tarkoittaa kaksosta, jäi kuitenkin käyttöön. Drusus Caesar kuoli vuonna 23 Gemelluksen ollessa vain 4-vuotias, ehkä Livillan ja pretoriaaniprefekti Sejanuksen murhaamana. Gemelluksen lapsuudesta ei tiedetä kovin paljon. Sejanus sai Tiberiukselta luvan mennä naimisiin Livillan kanssa vuonna 31, mutta hän kuoli ennen tätä. Tiberius suosi kuitenkin julkisesti seuraajakseen Germanicuksen poikaa Caligulaa. On oletettu, että Tiberius ei kuitenkaan ollut kovin tyytyväinen Caligulaan ja toivoi, että Gemelluksesta tulisi hänen seuraajansa. Ehkä tästä syystä Tiberius korotti Gemelluksen tulevan isäpuolen Sejanuksen korkeisiin virkoihin. Sejanus olisi voinut auttaa tämän pääsyn valtaan.


title: Tiberius Gemellus

text: Tiberius epäili myös Caligulan luonnetta ja esimerkiksi Tacitus ja Dion Kassios kertovat anekdootin, jonka mukaan Tiberius oli pannut kätensä Gemelluksen ympärille ja sanonut Caligulalle: ”sinä tulet tappamaan hänet ja joku toinen tappaa sinut”. Toisaalta Suetonius kertoo että Tiberius epäili Gemellusta äpäräksi ja aikoi tappaa tämän.


title: Tiberius Gemellus

text: Gemellus sai vasta Tiberiuksen kuoleman jälkeen "toga viriliksen", jota pidettiin aikuisten asuna. Hän oli tällöin 18-vuotiaana, neljä vuotta vanhempi kuin oli tavanomaista. Antiikin lähteissä Gemelluksen henkilöstä ei kerrota paljoakaan. Ainoastaan hänen nuoruuttaan korostetaan. Philon kertoo anekdootin, jonka mukaan Gemellukselle annettiin ennen kuolemaansa miekka ja neuvo ottaa oma henkensä. Gemellus oli ihmetellyt miten miekkaa käytetään.


title: Tiberius Gemellus

text: Caligulan noustua valtaan vuonna 37 ilmeni, että Tiberiuksen testamentti nimesi Gemelluksen ja Caligulan Tiberiuksen perillisiksi. Testamentti ei suoranaisesti nimennyt heitä Tiberiuksen seuraajiksi, sillä sitä Tiberius ei juridisesti voinut tehdä. Caligula sai senaatin mitätöimään Tiberiuksen testamentin ja Caligula nimitettiin yksin Tiberiuksen perilliseksi. On vaikea nähdä, miksi Tiberius oli lisännyt Gemelluksen testamenttiinsa. Caligula oli hyvin suosittu ja Gemelluksen mahdollisuudet päästä Caligulan kanssahallitsijaksi olivat hyvin pienet. On arveltu, että Roomassa oli ollut useita Gemelluksen kannattajia, mutta ainoastaan Egyptin prefekti Avillius Flaccus mainitaan nimellä lähteissä. Flaccus oli kuitenkin riidoissa Caligulan kanssa. Pretoriaaniprefekti Macron ansiosta senaatti, armeija ja kansa hyväksyivät Caligulan uudeksi keisariksi.


title: Tiberius Gemellus

text: Caligula adoptoi kuitenkin Gemelluksen ja nimitti tämän "princeps iuventutikseksi" ja arvaaliveljeksi. Hänet nimitettiin myös auguuriksi. Gemellus oli kuitenkin liian suuri uhka Caligulalle, jonka valta-asema oli kovin epävarma. Vuoden 37 lopulla tai vuoden 38 alussa Caligula antoi murhata Gemelluksen. Dion Kassioksen mukaan Caligula sairastui pahasti vuoden 37 lopulla. Gemellus olisi yrittänyt käyttää Caligulan sairautta hyväkseen päästäkseen itse valtaan. Onkin todennäköistä, että Gemellus toimi Caligulan sijaisena eri tapahtumissa tämän sairauden aikana. Suetonius taas kertoo, että Gemelluksella oli paha yskä, jota vastaan hän otti lääkettä. Kun lääke paljastui sen hajun ansiosta, Gemellusta syytettiin siitä, että hän olisi ottanut vastamyrkkyä. Tämän jälkeen Caligula lähetti sotilaat tappamaan Gemelluksen. Hänet haudattiin luultavasti Augustuksen mausoleumiin, koska hänen hautakivensä on löydetty sen läheltä. Hautakiven teksti on ”Ti. Caesar Drusi Caesaris f./ hic situs est” eli ”tässä lepää Tiberius Caesar, Drusus Caesarin poika”. Häneen ei siis viitata Caligulan ottopoikana.


title: Gaius Julius Avitus Alexianus

text: Gaius Julius Avitus Alexianus (noin 155 – 216 tai 217) oli roomalainen aatelinen. Hän oli Julia Maesan aviomies, Julia Soaemiaksen ja Julia Mamaean isä ja keisarien Elagabaluksen (218–222) ja Severus Alexanderin (222–235) isoisä.


title: Gaius Julius Avitus Alexianus

text: Alexianuksesta ei tiedetä paljoakaan. Hän oli kotoisin Syyrian Emesasta. Julia Soaemias syntyi noin vuonna 180 ja koska rikkaat roomalaiset miehet menivät usein naimisiin 25-vuotiaana, voidaan päätellä että Alexianus syntyi noin vuonna 155. Hänen urastaan tiedetään pitkän piirtokirjoituksen perusteella, joka löydettiin Kroatian Splitistä. Sen mukaan Alexianus aloitti normaalin ritarisäätyisen uran: ensin hän toimi petralaisen auxilia-yksikön prefektinä, sitten tribuunina legioonassa, ja tämän jälkeen prefektinä ratsuväessä. Seuraavaksi hänet nimitettiin prokuraattoriksi huolehtimaan Rooman kaupungin ruokahuollosta. Tässä virassa hän oli Ostian satamassa. Näihin aikoihin hänen vanhin tyttärensä Julia Soaemias meni naimisiin.


title: Gaius Julius Avitus Alexianus

text: Septimius Severuksen vallankaappauksen jälkeen vuonna 193 Alexianus nimitettiin "clarissimus viriksi" eli senaattoriksi preettorin valtaoikeuksin. Hänet nimitettiin myös edesmenneen ja jumalaksi julistetun keisarin Tituksen papiksi sekä Legio IIII Flavia Felixin komentajaksi. Kyseinen legioona oli normaalisti sijoitettu Tonavan rajalle mutta se saattoi osallistua Severuksen sotiin Pescennius Nigeriä ja Parthiaa vastaan. Myöhemmin Alexianus toimi Raetian maaherrana, luultavasti noin vuonna 196 tai 197. Tässä virassa Alexianus pystytti alttarin syyrialaiselle Elagabal-jumalalle, ja se on esillä Augsburgin roomalaisessa museossa.


title: Gaius Julius Avitus Alexianus

text: Alexianuksen ura oli menestyksekäs, ja sen kruunasi konsulinvirka, johon hänet nimitettiin joko vuonna 198, 199, tai 200. Tämän jälkeen Alexianuksen uran vaiheista ei tiedetä mitään moneen vuoteen. On mahdollista, että pretoriaaniprefekti Gaius Fulvius Plautianus vastusti nimittämästä häntä mihinkään virkaan, sillä hän pelkäsi mahdollista kilpailijaa. Näihin aikoihin hänen lapsenlapsensa Varius Avitus Bassianus syntyi Julia Soaemiakselle. Hänet tunnetaan paremmin keisari Elagabaluksena. Plautianuksen kuoltua vuonna 205, Alexianus pystyi jatkamaan uraansa ja hän otti osaa Severuksen Britannian sotaretkeen (208–211). Britanniassa Alexianus sai varmasti tiedon, että hänen tyttärensä Julia Mamaea oli synnyttänyt pojan, Alexianuksen, josta tuli myöhemmin keisari Severus Alexander.


title: Gaius Julius Avitus Alexianus

text: Splitin piirtokirjoitus mainitsee Alexianuksen "alimenta"-avustusohjelman prefektinä keisari Caracallan aikana (211–217). Tämän jälkeen hänet nimitettiin "comekseksi" ja liittyi Caracallan germaanien vastaiseen sotaretkeen vuonna 213, jonka jälkeen hän toimi jälleen "alimentan" prefektinä. Alexianus toimi Dalmatian maaherrana noin vuosina 214–215. Seuraavaksi Alexianus toimi Asian provinssin maaherrana noin vuosina 215–216 ja hän näyttää ottaneen osaa Caracallan Parthian vastaiseen sotaretkeen 216. Vuonna 216 tai 217 Alexianus kuitenkin lähetettiin Kyprokseen paikallisen maaherran neuvonantajaksi mutta matkalla sinne hän kuoli luonnollisista syistä. Hänen nimensä on pyyhitty Splitin piirtokirjoituksesta, mikä viittaa "damnatio memoriaeen". Tämä luultavasti tapahtui Severus Alexanderin murhan jälkeen vuonna 235.


title: Sceaux (Hauts-de-Seine)

text: Sceaux [so] on kunta Ranskassa, Hauts-de-Seinen departementissa. Se kuuluu Pariisin eteläisiin esikaupunkialueisiin, ja siellä oli vuonna 2008 19 625 asukasta.


title: Sceaux (Hauts-de-Seine)

text: Sceaux’n naapurikunnat ovat etelässä Antony, lännessä Châtenay-Malabry, luoteessa Le Plessis-Robinson, pohjoisessa Fontenay-aux-Roses ja Bagneux sekä idässä Bourg-la-Reine.


title: Sceaux (Hauts-de-Seine)

text: Sceaux'sta tuli itsenäinen kuntansa vuonna 1203, kun se erotettiin Châtenaystä. Vuonna 1670 ministeri Jean-Baptiste Colbert osti Sceaux’n linnan, ja linnan alueelle rakennettiin uusia rakennelmia ja puisto. Ranskan vallankumouksen aikana linna tuhottiin ja sen alueet muutettiin maatalousoppilaitokseksi. Vuonna 1790 kuntaan valittiin ensimmäinen pormestari.


title: Sceaux (Hauts-de-Seine)

text: Rautatie saapui Sceaux'hon vuonna 1846, ja ensimmäinen yhteys kulki Sceaux'sta Pariisin Denfert-Rochereaun rautatieasemalle. Kuntaan nousi paljon uusia rakennuksia, kun sinne muutti Pariisissa junalla työssä käyviä ihmisiä ja pariisilaiset rakensivat maaseutuasuntoja itselleen. Sceaux modernisoitui 1900-luvulla, kun sinne rakennetaan uusia teitä, kirkko ja urheilutiloja. Vuonna 1923 Sceaux siirtyi Seinen departementtiin ja vuonna 1971 Hauts-de-Seineen.


title: Sceaux

text: Sceaux voi viitata seuraaviin Ranskan kuntiin:


title: Jason Ritter

text: Jason Morgan Ritter (s. 17. helmikuuta 1980) on yhdysvaltalainen näyttelijä ja edesmenneen näyttelijä John Ritterin ja Nancy Morganin poika. Ehkä parhaiten Ritter tunnetaan Kevin Girardin roolista televisiosarjassa "Joanin salaisuus" ("Joan of Arcadia") ja Sean Walkerin roolista NBC:n sarjassa "Event" ("The Event"). Hän on myös ääninäytellyt päähenkilöä animaatiosarjassa Gravity Falls.


title: Timanttiliiga 2010

text: Vuonna 2010 Timanttiliiga järjestettiin ensimmäisen kerran, sillä se korvasi kansainvälisen yleisurheiluliiton IAAF:n aiemmin järjestämän Kultaisen liigan.


title: Timanttiliiga 2010

text: Vuoden 2010 järjestäjäpaikkakunnat. Berliinin osakilpailu oli myös ehdolla, mutta IAAF katsoi, ettei hakemus täyttänyt vaadittuja kriteereitä.


title: Storyville

text: Storyville oli 1900-luvun alussa punaisten lyhtyjen alue New Orleansin ranskalaiskorttelissa. Kun kaupungin prostituutiota pyrittiin rajoittamaan ja kontrolloimaan, jätettiin kaupungin työntekijä Sidney Storyn ehdotuksesta kaupunkiin yksi alue, jossa prostituutiota sai laillisesti harjoittaa. Vuonna 1897 avattu alue sai ehdottajan mukaan nimen Storyville, mutta asukkaat kutsuivat sitä yksinkertaisesti nimellä ”the District” (”Alue”).


title: Storyville

text: Alue suljettiin virallisesti elokuussa 1917 Yhdysvaltain laivastoministeri Josephus Danielsin aloitteesta. New Orleansissa oli laivaston harjoitusalue, ja laillisen prostituution pelättiin levittävän sukupuolitauteja palveluksessa olevien sotilaiden keskuuteen. Prostituutio jatkui alueella laittomasti kuitenkin 1940-luvulle asti.


title: Storyville

text: Storyville on ollut monien elokuvien värikäs tausta; tunnetuimmat lienevät Louis Malle ohjaama Pretty Baby joka oli Brooke Shieldsin uran merkkipaalu ja sitten jo kaupunginosan laittomaan aikaan sijoittuva Elia Kazanin Pakokauhun vallassa.


title: Victor Berglind

text: Victor Berglind (s. 2. lokakuuta 1992 Karlstad, Ruotsi) on ruotsalainen jääkiekkopuolustaja, joka pelaa Elitserien-joukkue Brynäs IF:ssä. Hän on hyökkäävä puolustaja, jonka vahvuuksiin kuuluu pelikäsitys- ja näkemys, kiekonhallinta sekä liike. Berglind laukoo oikealta.


title: Victor Berglind

text: Berglind on Arvika HC:n kasvatti. Hän debytoi sen miesten joukkueessa jo 14-vuotiaana kaudella 2006–2007 Ruotsin II-divisioonassa. Kaudeksi 2008–2009 Berglind siirtyi Brynäs IF:ään, jonka J18- ja J20-junioreita hän edusti. Berglind voitti keväällä 2009 J20 SuperElitin mestaruuden. Kaudella 2009–2010 hän oli tehoilla 6+15=21 Brynäsin J20-joukkueen tehokkain puolustaja. Berglind voitti keväällä J20 SuperElitin hopeaa sekä vahvisti myös J18 Allsvenskanin mestaruuden voittanutta joukkuetta. Hän teki samalla kaudella myös Elitserien-debyyttinsä ja pelasi 11 runkosarjaottelua tehden yhden syöttöpisteen.


title: Victor Berglind

text: Kaudella 2010–2011 Berglind jakoi tehoilla 10+23=33 J20 SuperElitin puolustajien pistepörssin voiton Södertälje SK:n Alexander Ytterellin kanssa. Elitserienin puolella hän pelasi 18 runkosarja ja yhden playoff-ottelun tehden yhden maalin. Berglind teki maaliskuussa 2011 kaksivuotisen jatkosopimuksen Brynäsin kanssa. Kauden 2011–2012 hän pelasi kuitenkin suurimmaksi osaksi lainalla HockeyAllsvenskan-joukkue IF Sundsvallissa, joka kuitenkin putosi kauden päätteeksi Ruotsin I-divisioonaan. Elitserienissä Berglind pelasi kauden aikana viisi ottelua.


title: Victor Berglind

text: Berglind voitti alle 18-vuotiaiden MM-hopeaa vuonna 2010. Hän jakoi turnauksen puolustajien syöttöpörssin voiton seitsemällä syötöllään Yhdysvaltain Adam Clendeningin kanssa.


title: Dialoginen filosofia (kirja)

text: Dialoginen filosofia: Teoria, metodi ja politiikka on Jukka Hankamäen kirjoittama teos dialogisesta filosofiasta ja eksistenssifenomenologiasta. Teoksen jonka julkaisi Yliopistopaino vuonna 2003. Hankamäen ajantasaistama laitos ilmestyi vuonna 2008.


title: Dialoginen filosofia (kirja)

text: Hankamäki kirjoitti "Dialogisen filosofian" vuosina 2001–2002 toimiessaan osan ajasta Suomen Akatemian ”Syrjäytyminen, eriarvoisuus ja etniset suhteet (Syreeni)” -ohjelmassa.


title: Dialoginen filosofia (kirja)

text: Kirjan tehtävänasettelussa mainittu päätavoite on löytää eettisesti perusteltuja menetelmiä vähemmistöjen ja erilaisten kulttuurien ymmärtämiseen sekä moraalisten yhteiskuntakäytäntöjen luomiseen.


title: Dialoginen filosofia (kirja)

text: Teoksen ensimmäisessä (I) luvussa ”Teoria” tarkastellaan Martin Buberin ja Emmanuel Lévinasin filosofiaa sekä analysoidaan, miksi etiikkaa ei tarvitsisi välttämättä perustella tietoteorialla. Tieto-opillisen etiikkanäkemyksen osoittamisessa epäonnistuneeksi kirjassa tukeudutaan myös Frankfurtin koulun Erich Frommin ja Herbert Marcusen esittämiin teknisen ajattelutavan arvosteluihin sekä katsotaan, että tiedonmuodostuksessa itsessään pitäisi paremmin ottaa huomioon eettiset periaatteet.


title: Dialoginen filosofia (kirja)

text: Välineellisen järjenkäytön ohuutta havainnollistetaan kulttuurifilosofisin esimerkein. Teoksessa katsotaan, että välinerationaaliset ihanteet ovat tehneet filosofiasta ja tieteistä sujuvuutta ja käyttökelpoisuutta korostavaa pragmatiikkaa. Theodor Adornon ja Max Horkheimerin tekemään välinerationaalisuuden ja päämäärärationaalisuuden erotteluun viitaten Hankamäki puolustaa filosofien asemaa "päämäärien kyseenalaistajina ja asettajina". Hankamäki väittää, että massakulttuurin arvojen kyseenalaistaminen johtaa usein konflikteihin ja että sen vuoksi filosofian harjoittamisesta tulee helposti radikaalia, mikä puolestaan johtaa ulkopuolisuuteen ja dialogin tarpeeseen.


title: Dialoginen filosofia (kirja)

text: Hankamäki perustaa kriittisen tiedonmuodostuksen pitkälti ideologioiden arvosteluun. Hänen mielestään aktiivisista todellisuuden valloituspyrkimyksistä luopuminen voisi tarjota pohjan sille, etteivät ihmiset pyri ymmärtämään toisiaan menetelmällisesti väärin.


title: Dialoginen filosofia (kirja)

text: Toisessa (II) pääluvussa ”Metodi” Hankamäki tarkastelee tieteenfilosofiaa ja metodologiaa etiikan näkökulmasta sekä luo perusteita dialogiselle filosofialle: keskustelujen käyttämiselle ihmistieteiden metodina. Lähtökohtanaan hän pitää Martin Heideggerin ja Hans-Georg Gadamerin eksistenssihermeneutiikkaa, fenomenologiaa ja klassista sokraattisen filosofian ihannetta.


title: Dialoginen filosofia (kirja)

text: Fenomenologisen filosofian mukaisesti tutkijan pitäisi ensin sulkea pois käytännölliset intressinsä (tai tarkoitusperänsä) pyrkiessään luomaan käsitystä tutkittavasta ilmiöstä. Dialoginen puhetilanne koostuu tällöin fenomenologisen tieteenfilosofian menetelmällisten askelten (reduktio, konstruktio ja destruktio) lisäksi luottamuksellisesta, tunnustuksellisesta ja kumppanuuteen verrattavissa olevasta suhteesta aiheeseen tai toiseen ihmiseen.


title: Dialoginen filosofia (kirja)

text: Teos yhdistää Martin Buberin luoman "kuvauksen dialogisesta tilanteesta" Emmanuel Levinasin esittämiin "kohtaamiseettisiin" vaatimuksiin. "Metodisääntöinään" se soveltaa Edmund Husserlin fenomenologisia sekä Martin Heideggerin ja Hans-Georg Gadamerin eksistenssihermeneuttisia lähtökohtia. Parhaimmillaan dialoginen tilanne laajenee kolmanniuden piiriin: periaatteellisia keskusteluja ja politiikanteon oikeutusta koskevaksi yhteiskuntasuhteeksi, jossa myös ulkopuoliset osallistujat voivat taata dialogien onnistumisen.


title: Dialoginen filosofia (kirja)

text: Kirjan kolmannessa (III) pääluvussa ”Politiikka” dialogisen filosofian ydinajatuksia sovelletaan yhteiskuntateoriaan ja käsitellään sananvapauden ja kansainvälisen politiikan ongelmia. Esimerkkitapauksina tarkastellaan muiden muassa seksuaalivähemmistöjä, kotimaisia sananvapaus- ja kunnianloukkausjupakoita, Yhdysvaltain vuoden 2001 terrori-iskuja – toisessa painoksessa myös vuoden 2006 Muhammed-pilakuvakiistaa sekä Ayaan Hirsi Alin ja Pim Fortuynin tapauksia.


title: Dialoginen filosofia (kirja)

text: Hankamäki niveltää dialogisuuden osaksi laajempaa transsendentaalifilosofista ihmiskäsitystä, etiikkaa ja antropologiaa Buberin ja Levinasin tavoin. Sen lisäksi, että ihmiset ovat suhteessa toisiin ihmisiin ja ulkoiseen todellisuuteen, ihminen on dialogisessa suhteessa myös omaan itseensä ja historiaansa. Tästä Hankamäki johtelee teesinsä: ”Kohtele ihmisyyttä itsessäsi ja toisissa ihmisissä aina suurena arvoituksena.”


title: Dialoginen filosofia (kirja)

text: Teoksessa päädytään puolustamaan arvoliberaaleja ajatussuuntia ja nähdään vapaata keskustelua tukahduttavat yhteiskuntajärjestelmät totalitarismin muotoina. Kirjan ajantasaistetun painoksen (2008) kolmas pääluku laajenee globalisaatiota ja pakkokansainvälistämistä koskevaksi arvosteluksi. Hankamäki pitää itsenäisten kansallisvaltioiden järjestelmää ja kansojen itsemääräämisoikeutta aidon kulttuurisen monimuotoisuuden ehtoina.


title: Dialoginen filosofia (kirja)

text: Tapani Kilpeläinen arvioi "Yliopisto"-lehdessä: ”Hankamäki on vahvimmillaan tarkastellessaan fenomenologista etiikkaa, mutta hänen yrityksensä ehtiä yhdessä kirjassa joka paikkaan synnyttää hallitsemattomia tyylinvaihteluita, jotka tuottavat vellimäisen kokonaisvaikutelman.”


title: Dialoginen filosofia (kirja)

text: Pietari Almusa kirjoitti "Kulttuurivihkot"-lehdessä: ”Kokonaisuutena kirja on teoreettisesti vahva ja käytännöllisesti haastava esitys. Hankamäen kirjoituksen hienovireisyys tekee sujuvasti rönsyilevästä tutkimuksesta miellyttävää luettavaa.”


title: Dialoginen filosofia (kirja)

text: Dosentti Maija Lehtovaara arvioi "Aikuiskasvatus"-lehdessä: ”Kirjan teoreettinen osa on Buberin ja Levinasin filosofiaa tuntevallekin erinomaisen antoisa. Kummankin filosofia on kuvattu asiantuntevan syvällisesti, mutta samalla konstailematta ja harvinaisen selkeästi.”


title: Dialoginen filosofia (kirja)

text: Professori Juha Varto kirjoitti "Niin & näin " -lehdessä: ”Hankamäki ei luultavasti ole pyrkinyt kirjoittamaan ’ikuista’ viisautta ja on siten onnistunut kirjoittamaan ajankohtaisen ja oletettavasti ajattomasti radikaalin kirjan, jonka anti ihmistieteiden tutkijoille ja toimijoille on luullakseni kestävää tekoa.”


title: Dialoginen filosofia (kirja)

text: Hankamäki vastasi Kilpeläisen esittämään kritiikkiin "Yliopisto"-lehdessä kiittäen mahdollisuudesta käydä dialogia – mutta aikoneensa laatia kriittisen vastineen myös kehujille.


title: Secret (yhtye)

text: Secret () on vuonna 2009 perustettu eteläkorealainen yhtye, jonka levy-yhtiönä toimii TS Entertainment. Yhtyeeseen kuuluvat Hyosung ja Hana. Aiemmat jäsenet ovat Jieun ja Sunhwa.


title: Secret (yhtye)

text: Secret julkaisi musiikkivideon digitaaliseen debyyttisingleensä "I Want You Back" 13. lokakuuta 2009 ja parin päivän päästä esiintyi ensi kertaa lavalla Mnet-kanavan "M! Countdown" -ohjelmassa. Debyyttinsä jälkeen Secret saavutti suosiota hiottujen laulutaitojen ja lavaesiintymisen vuoksi, sillä yhtye sai ykköspaikan lukuisten nettisivustojen listoilla. Pian yhtye osallistui "God of Study" -TV-sarjan soundtrackiin kappaleellaan nimeltä "Friends" 23. tammikuuta 2010.


title: Secret (yhtye)

text: Secret julkaisi singlen "Magic" keväällä 2010, joka on yhtyeen minialbumilla "Secret Time". Albumin julkaisupäivä oli painovirheiden takia viisi päivää myöhässä. Kappaleen "Magic" musiikkivideo ylitti nopeasti miljoonan katsojan rajan eri nettisivustoissa, kuten YouTubessa ja Cyworldissa. Musiikkivideon teaserissa mukana ollut "henkselitanssi" saavutti myös suosiota nettikansalaisten keskuudessa. Secret esitti "Magic" kappaleen ensimmäistä kertaa "M! Countdownissa" huhtikuussa 2010. Virheistä huolimatta, minialbumi sijoittui 5. sijalle Music Bankin K-Chart -listalla.


title: Secret (yhtye)

text: Secret julkaisi toisen minialbuminsa "Madonna" 12. elokuuta 2010 ja samannimisen musiikkivideon päivää aikaisemmin. Secret esitti kappaleen ensimmäistä kertaa "M! Countdown" -ohjelmassa sen julkaisupäivänä. "Madonna" menestyi paremmin kuin "Magic" ja se sijoittui kärkeen eri musiikkilistoilla, korkeimpana 4. sijalle Music Bankissa.


title: Secret (yhtye)

text: Secret osallistui Golden Disk Awards -palkintogaalaan 9. joulukuuta 2010 ja voitti Uuden tulokkaan palkinnon.


title: Secret (yhtye)

text: Secret julkaisi kolmannen singlensä "Shy Boy" tammikuussa 2011. Yhtye voitti kappaleellaan musiikkipalkinnon "M! Countdownissa" tammikuussa 2011 ensimmäistä kertaa. Secret julkaisi toisen singlealbuminsa "Starlight Moonlight" 1. kesäkuuta 2011. Yhtyeen ensimmäinen japaninkielinen single "Madonna" julkaistiin 3. elokuuta 2011, ja se sijoittui 9. sijalle Oriconin listalla. Secret julkaisi ensimmäisen studioalbuminsa "Moving in Secret" 18. lokakuuta 2011.


title: Secret (yhtye)

text:
Secret julkaisi uudistetun version kappaleesta "Shy Boy" heidän ensimmäiselle japaninkieliselle minialbumilleen "Shy Boy" marraskuussa 2011. Secret julkaisi toisen japaninkielisen singlensä "So Much For Goodbye" helmikuussa 2012. Yhtye piti ensimmäisen konserttinsa "Secret 1st Japan Tour" Japanissa maaliskuussa, yhteensä kolmessa kaupungissa. Secret julkaisi kolmannen japaninkielisen singlensä "Twinkle Twinkle" 13. kesäkuuta. Kappaletta käytettiin loppumusiikkina ohjelmassa "Naruto SD: Rock Lee and his Ninja Pals". Yhtye julkaisi ensimmäisen japaninkielisen studioalbuminsa "Welcome to Secret Time" 22. elokuuta. Albumi sisälsi myös koreankieliset versiot kappaleista "Madonna" ja "Shy Boy", sekä japaninkieliset versiot kappaleista "Love is Move" ja "Starlight Moonlight".
Syyskuussa, Secret julkaisi koreankielisen singlen "Poison". TS Entertainment kehui kappaleen ainutlaatuisia ominaisuuksia ja uutta tyyliä, joka poikkesi yhtyeen edellisistä suloisista aiheista. Single "Talk That" julkaistiin 4. joulukuuta. Kappale sai yleisesti positiivisia arvosteluja kriitikoilta sen tyylin ja aiheen takia.


title: Secret (yhtye)

text: Secret joutui auto-onnettomuuteen 11. joulukuuta 2012. Hyoseong, Jieun ja Sunhwa selvisivät muutamalla naarmulla, mutta Hanalla murtui kylkiluita ja hän sai useita mustelmia.


title: Secret (yhtye)

text: Secret jatkoi kappaleen "Talk That" mainontaa useissa musiikkikilpailuissa ilman Hanaa, joka palasi takaisin tammikuun loppupuolella. Yhtye piti ensimmäisen konserttinsa Singaporessa 29. maaliskuuta. Myöhemmin, Secret julkaisi neljännen minialbuminsa "Letter from SECRET", jonka nimikkokappale "YooHoo" julkaistiin 30. huhtikuuta. Yhtyeen kolmas singlealbumi "Gift from Secret" julkaistiin joulukuussa nimikkokappaleen "I Do I Do" kanssa.


title: Secret (yhtye)

text: Vuoden 2014 helmikuussa, Secret julkaisi japaninkielisen version heidän koreankielisestä singlestään "I Do I Do". Elokuussa, yhtye julkaisi viidennen minialbuminsa "Secret Summer" nimikkokappaleen "I'm in Love" kanssa.


title: Secret (yhtye)

text: Sunhwan eroaminen yhtyeestä ilmoitettiin 25. syyskuuta 2016. Jieun ilmoitti eroamisestaan 28. helmikuuta 2018.


title: Místico

text: Ignacio Almanza (s. 22. joulukuuta 1982) on meksikolainen lucha libre showpainija. Hänellä oli sopimus WWE:n kanssa vuosina 2011-2013. Ja on paininut myös AAA:ssa Hänet tunnetaan parhaiten painiajoistaan Consejo Mundial de Lucha Libre (CMLL) promootiossa jossa hän esiintyi nimellä Místi ja on tullut sinne takaisin vuonna 2014cä.


title: Filosofia räjähti, tulevaisuus palaa

text: Filosofia räjähti, tulevaisuus palaa: Vähä katekismus filosofiselle anarkistille on Jukka Hankamäen kirjoittama kirja vuodelta 2005.


title: Filosofia räjähti, tulevaisuus palaa

text: Teoksessa tarkastellaan anarkismin aatehistoriaa ja filosofiaa Pierre-Joseph Proudhonin, Mihail Bakuninin ja Pjotr Kropotkinin päivistä alkaen sekä päätyen nykyajan libertaarianarkisteina pidettyjen Samuel E. Konkinin, Ayn Randin ja Robert Nozickin aikakaudelle. Lisäksi teoksessa arvioidaan modernin terrorismin syntyä ja internetissä esiintyvää anarkismia.


title: Filosofia räjähti, tulevaisuus palaa

text: Hankamäki etenee anarkokommunistisen ideologiakritiikin kautta nykylibertarismin teorioihin sekä päätyy pitämään anarkismin ja filosofian vapausihanteita feyerabendilaisittain samankaltaisina. Teoksessa poiketaan myös taiteellisen ja kirjallisen sekä seksuaalisen anarkismin puolelle. Hankamäki katsoo "vallankumousten" usein institutionalisoituvan paikoilleen mutta pitää poliittisen ja tieteellisen "vallan kumoamista" jatkuvasti toistuvana ”pyörimisliikkeenä” (rotaatioon viittavasta sanasta ”"revolution"”), sillä vallankäytön olemus ja sen kyseenalaistamiseen ohjaavat vaikuttimet pysyvät hänen mielestään ajasta aikaan samoina.


title: Rakkauden välittäjä

text: Kirjassa tarkastellaan ranskalaisen filosofin Simone Weilin (1909–1943) yhteiskunta-ajattelua, etiikkaa ja mystiikkaa. Teoksessa pyritään Weilin ajattelua koskevaan kokonaistulkintaan ja synteesiin. Päähuomio on keskitetty Weilin ja Platonin filosofian yhteyksiin.


title: Rakkauden välittäjä

text: Teos on julkaistu laajennettuna ja ajantasaistettuna painoksena vuonna 2006 Like-pokkarien sarjassa nimikkeenään "Rakkauden välittäjä: Kulttuurikritiikki ja eettisen ihmisen idea Simone Weilin ajattelussa".


title: Filosofiset viuhahdukset

text: Filosofiset viuhahdukset: Populaarifilosofisia tekstejä sekseistä, vallasta ja filosofisista liikkeistä on Jukka Hankamäen kirjoittama esseekokoelma, joka on julkaistu vuonna 2007.


title: Filosofiset viuhahdukset

text: Teos koostuu kulttuurifilosofisista kirjoituksista, jotka on julkaistu vuosina 1994–2004 "Niin & näin" -lehdessä, "Tiedepolitiikka"-lehdessä, "Nuori Voima" -lehdessä sekä "Sosiologia"-lehdessä. Mukana on myös muutamia aiemmin julkaisemattomia esseitä.


title: Filosofiset viuhahdukset

text: Kansitekstin mukaan kirjan ”punaisena lankana on maailmanlaajuiseksi ryöstäytyneen massakulttuurin kriittinen arviointi, ja teoksessa etsitään syitä mediassa ja arkitodellisuudessa yleistyneeseen vauhdin palvontaan.”


title: Filosofiset viuhahdukset

text: Analyysin kohteena ovat tieteelliset, seksuaaliset ja poliittiset valtakulttuurit sekä postmodernit käsitykset sukupuolen katoamisesta.


title: Työttömän kuolema

text: Työttömän kuolema: Johdatus uuteen työyhteiskuntaan ja työn filosofiaan on filosofi Jukka Hankamäen kirjoittama ja Yliopistopainon vuonna 2005 julkaisema teos. Kirjasta on olemassa vuonna 2010 samalla nimikkeellä julkaistu ajantasaistettu painos, jonka on kustantanut Books on Demand.


title: Työttömän kuolema

text: Teoksessa on työvoimapoliittinen, yliopisto- ja koulutuspoliittinen sekä työelämän periaatteita kyseenalaistava filosofinen taso. Kirjoittaja luonnehtii sitä manifestiksi henkisen arvotuotannon puolesta.


title: Työttömän kuolema

text: Teoksen alussa erotetaan käsitteellisesti työ, arvotuotanto ja toiminta: kaikkia henkisiä tai materiaalisia arvoja ei tuoteta työelämässä vaan sitä laajemman vapaan toiminnan piirissä. Toisaalta työelämässä ei välttämättä tuoteta mitään arvoja. Esimerkkinä Hankamäki mainitsee byrokraatin työn. Työelämän piirissä voidaan tuottaa myös suoranaisia epäarvoja, mistä esimerkkeinä ovat teollisuuden saasteet. Niinpä pelkkä ahkera työskenteleminen ei Hankamäen mukaan riitä oikeuttamaan itseään moraalisesti, vaikka niin usein ajatellaankin, vaan työhön suhtautuminen on ideologisoitunut. Hankamäen mielestä paremmat mahdollisuudet tulisi turvata arvotuotannolle, jota ei voida järjestellä palkka- tai yrittäjätyöksi ja jollaista voi olla luova tieteellinen tai taiteellinen työ.


title: Työttömän kuolema

text: Hankamäki myöntää, että työttömyys on ongelma yhteiskunnalle ja yksilöille, mutta hän ei haluaisi työttömyydestä syyllistettävän työttömiä, koska työttömyyttä käytetään raa’asti työvoiman hinnan määrittelemiseen. Tässä prosessissa yksien ihmisten työttömyydestä on tullut toisten työnsaannin ehto.


title: Työttömän kuolema

text: Kirjan toisessa (2) luvussa kritisoidaan välineelliseen rationalismiin perustuvaa koulutuspolitiikkaa. Hankamäki arvostelee muun muassa määrällisiä tutkintotavoitteita ja opiskelupaikkojen sekä tutkijanpaikkojen epätasapainoista vaihtosuhdetta suomalaisten ja ulkomaalaisten kesken, sillä hän pitää koulutusresurssien laajaa päätymistä ulkomaalaisten hyödyksi kansalaisten edun vastaisena valtiorahoitteisissa yliopistoissa.


title: Työttömän kuolema

text: Vaikka yliopistoissa leivotaankin tutkintoja yli työelämän tarpeen, myöskään akateemisen työttömyyden ei ole Hankamäen mielestä annettu johtaa ”luovaan joutilaisuuteen”. Työpaikoista käytävän kilpailun tuloksena opiskelu on Hankamäen mukaan alistettu entistäkin tiukemmin vain työelämän normeille. Filosofian kriittiset ihanteet ja työelämän tarpeiden väliset ristiriidat ovat johtaneet korkeasti koulutettujen ihmisten työttömyyteen sekä uuden yhteiskuntaluokan, valkokaulusköyhälistön, syntyyn ja patisteluun työvoimahallinnossa.


title: Työttömän kuolema

text: Kirjan kolmannessa (3) luvussa Hankamäki kritisoi työvoimapolitiikkaa, viranomaiskäytäntöjä ja työvoimalainsäädäntöä siitä, että ne rankaisevat yritteliäisyydestä ja vastuunotosta työttömyysetuuksien menetyksillä, kun yrittäjien ja opiskelijoiden oikeus työttömyysetuuksiin on muita ryhmiä huonompi. Ongelmana hän pitää, että yhteiskunnan tukeen ja toimeentuloon oikeuttava toiminta on määritelty kapeasti vain "työksi". Kytkettäessä työttömyysetuuksien takaama toimeentulo vain joko työelämässä tuotettavaan vastikkeeseen tai ”työelämän käytettävissä olemiseen” ei tunnusteta esimerkiksi kouluttautumiseen liittyvän "toiminnan" hyödyllisyyttä yhteiskunnalle. Hankamäen mukaan järjestelmä ohjaa passivoitumiseen, sillä se on laadittu liiaksi vain ammattijärjestöjen ja työnantajien omilla, välineellisen työn, ehdoilla. Tilalle hän ehdottaa snellmanilaista ja humboldtilaista sivistysihannetta.


title: Työttömän kuolema

text: Kirjan neljännessä (4) ja viidennessä (5) luvussa (sekä toisen painoksen luvuissa 6–8) analysoidaan työn ja omistamisen suhdetta ideologiakriittisesti sekä valotetaan esimerkeillä, kuinka työelämän normit tukahduttavat luovuutta vähentäen työskentelyn mielekkyyttä. Hankamäen mielestä esimerkiksi ”huomiotalouden” ja television Diili-show’n levittämät ajatusmallit ovat tehneet työelämästä performatiivista esittämistä sekä suosion keruuta, mikä on johtanut työntekijöiden punnitsemiseen väärällä vaa’alla: heidän näyttelijänlahjojensa mukaan.


title: Työttömän kuolema

text: Juha Siltalan analysoima hyperkilpailu (eli kilpailu kilpailun itsensä vuoksi) näkyy Hankamäen mukaan myös yksilöllisellä tasolla ihmisten yrittäessä luoda persoonalleen lisäarvoa tyhjästä. Hankamäen mielestä tämä on ristiriitaista, sillä työntekijöiden valitsijatkaan eivät arvosta ulkokuoria vaan ovat kiinnostuneita ihmisten todellisista taidoista.


title: Työttömän kuolema

text: Teoksen toisessa painoksessa Hankamäki katsoo, että globalisaation ja kapitalismin haittapuolia voidaan torjua kansallisen edun tunnustamisen kautta, mikä edellyttää yhteen hiileen puhaltamista suomalaisilta työnantajilta ja työntekijöiltä. Teoksen toiseen painokseen on sisällytetty myös vinkkejä työnhaussa ja viranomaisissa selviytymistä varten.


title: Työttömän kuolema

text: "Työttömän kuoleman" päättävässä luvussa Hankamäki muotoilee perustulojärjestelmän, joka turvaisi selkänojan myös sellaiselle arvotuotannolle, jota ei voida organisoida työksi. Sosiaaliliberaaliin yhteiskuntateoriaan sitoutuen Hankamäki perustelee perustulojärjestelmää niin, että mikäli työttömyyteen johtava monetaristinen talouspolitiikka hyväksytään, yhteiskunnan on vastavuoroisesti taattava yksilöiden taloudelliset mahdollisuudet jatkaa elämänsä rakentamista myös työelämän vaatimien joustojen ja työttömyyskausien aikana.


title: Työttömän kuolema

text: Perustulo ei ole sama kuin kansalaispalkka, jota maksettaisiin kaikille. Sen sijaan Hankamäen kaavailema perustulo vain korvaisi sosiaalietuuksien tilkkutäkin. Sitä maksettaisiin muun muassa opiskelijoille, työttömille ja eläkeläisille. Etuuksina jaettava kokonaissumma ei muuttuisi, mutta määrät yhdenmukaistuisivat, minkä tarkoitus on vähentää työttömien taloudellisia opiskeluesteitä ja opiskelijoiden työnteon esteitä.


title: Työttömän kuolema

text: Hankamäen mielestä toimeentulon normit täyttävä perustulo takaisi tasoltaan ansiosidonnaisia heikomman mutta kestoltaan luotettavamman turvan työttömyyden varalle niin, ettei ansiosidonnaisia työttömyysetuuksia tarvittaisi. Ay-jäsenyyden takaama oikeus ansiosidonnaiseen työttömyysturvaan on ollut vahva vaikutin järjestäytymiselle, ja Hankamäki katsoo, että ay-liike onkin vastustanut perustuloa lähinnä pelätessään jäsentensä katoamista.


title: Työttömän kuolema

text: Perustulon maksaminen ja saantiedellytysten (eli käytännössä ammatillisen aseman) selvittäminen kuuluisivat negatiivisen tuloverojärjestelmän tavoin verohallinnon piiriin, mikä poistaisi kalliiksi käyvän päällekkäisen byrokratian Kelassa ja sosiaalitoimistoissa ja helpottaisi sosiaalitoimen voimavarojen ohjaamista varsinaiseen sosiaalityöhön. Hankamäki sanoo järjestelmänsä vastaavan enemmän alkuperäistä Milton Friedmanin mallia kuin Osmo Soininvaaran ehdotusta perustulojärjestelmäksi.


title: Työttömän kuolema

text: "Työttömän kuolemasta" oli arvio Helsingin Sanomien kulttuurisivuilla 5.6.2005 ja taloussivuilla 28.8.2005, ja sitä käsiteltiin TV1:n "Voimala"-ohjelmassa 13.8.2005.


title: Työttömän kuolema

text: "Työttömän kuoleman" ideoita kommentoivat Yleisradion ruotsinkieliselle toimitukselle kansanedustajat Kimmo Sasi ja Janina Andersson sekä professori Alf Rehn Richard Husun juontamassa radio-ohjelmassa 30.8.2005. Kokoomuslainen Sasi torjui perustuloehdotuksen; sen sijaan vihreitä edustava Andersson piti nykykäytännön ja perustulomallin välimuotoja mahdollisina. Perustulo oli sittemmin vihreiden vaaliteema vuoden 2007 eduskuntavaaleissa.


title: Työttömän kuolema

text: Hankamäen mukaan teosta vastaan kampanjoitiin Helsingin yliopiston hallinnossa heti sen ilmestyttyä, kun nimettöminä pysytelleet hallintotahot vaativat kustantajaa lopettamaan kirjan jakelun sen sisältämän tiedepoliittisen kritiikin vuoksi. Kustantajalle muun muassa soitettiin nimettömiä puhelinsoittoja, joissa uhattiin ”vakavilla seurauksilla”, mikäli Hankamäen esittämä tiedepolitiikan arvostelu jatkuu, ja lisäksi kustannuspäällikkö Minna Laukkaselle lähetettiin maaliskuussa 2005 teosta arvosteleva faksi. Kirja kuitenkin pidettiin myynnissä. HYY-yhtiöiden ja Yliopistopainon yhdistettyä Yliopistopainon kustannusyksikön Gaudeamus Kirjaan keväällä 2007 Gaudeamus veti Hankamäen teoksen "Työttömän kuolema" pois myynnistä. Teoksen kirjoittajan mukaan tämä tehtiin kustannussopimuksen vastaisesti.


title: Työttömän kuolema

text: Hankamäki kanteli asiasta Suomen Kustannusyhdistykselle, jonka jäsenkustantamo Gaudeamus on ja jonka hallituksessa Gaudeamuksen kustannusjohtaja Tuomas Seppä toimi. Lisäksi hän kanteli asiasta Helsingin yliopiston rehtorille, joka siirsi asian HYY-yhtiöiden vastattavaksi. HYY-yhtiöiden toimitusjohtaja Heikki Härö kiisti kirjeessään kaiken eikä palauttanut kirjaa myyntiin. Suomen Kustannusyhdistyksen toimitusjohtaja Sakari Laiho puolestaan vastasi kirjeessään ettei yhdistyksellä ole toimivaltaa asiassa, sillä kiista ”on juridinen”. Hankamäki on kirjoittanut asiasta blogissaan, "Suomalaisen nykyfilosofian historiassaan" (2009) ja teoksessaan "Sensuurin Suomi" (2009). "Työttömän kuolema" on ollut vuodesta 2010 asti saatavilla laajennettuna ja ajantasaistettuna painoksena, jonka on julkaissut toinen kustantaja.


title: Yhdystie 2140

text: Yhdystie 2140 on tie joka alkaa Seututien 204 risteyksestä Säkylästä ja etenee Köyliön kautta Kokemäen Peipohjaan. Tien pituus on 21 kilometriä.


title: Yhdystie 2140

text: Tie saa alkunsa Säkylästä Seututien 204 risteyksestä, ensin tie kulkee Säkylästä Köyliöön melko suorasti ja tasaisesti peltoaukeiden läpi, tie kohtaa Säkylän ja Köyliön välillä Huhdinkylässä Karhusuontien joka saa alkunsa Säkylän Lännen Tehtailta Iso-Vimmasta, sitten kun tie saapuu Köyliön keskustaan, se kulkee sen läpi ja kohtaa matkalla Yhdystie 2111:n joka saa alkunsa Euran Luvalahdesta ja sen jälkeen tie kohtaa Kirkkosaaresta tulevan Kirkkosaarentien, sen jälkeen kun Köyliön keskusta on ohitettu, tie jatkaa matkaansa vähän mäkisemmän seudun halki kunnes se kohtaa Valtatie 12:n johon se mäkinen seutu päättyy, Valtatien 12 ylitettyä tie jatkuu mutkikkaana tienä joka kohtaa Peipohjaan päin mentäessä Ilmiinjärven lähettyvillä Tuiskulasta tulevan Yhdystie 2141:n sen jälkeen tie etenee noin kilometrin verran jonka jälkeen se kohtaa Kokemäen raviradan, sen jälkeen tie etenee taas noin kilometrin verran jonka jälkeen se kohtaa Pitkäjärven jonka Itäpuolella on leirintäalue jossa järjestetään joka kesä mm. Pitkisleirejä, sen ohitettuaan tie jatkuu muutaman kilometrin verran ja päättyy Peipohjaan Koomanojantien ja Köyliöntien risteykseen josta lähtee Köyliöntietä pitkin menemään Yhdystie 2143 Peipohjan rautatieasemalle ja Koomanojantietä pitkin lähtee menemään Yhdystie 2470 Kokemäen keskustaan josta se jatkuu Kullaalle.


title: Vale-Cushingin oireyhtymä

text: Vale-Cushingin oireyhtymä on sairaus, joka muistuttaa ulkoisesti hyvin paljon Cushingin oireyhtymää. Sen ilmenemismuodot, oireet ja normaalista poikkeava hormonitaso ovat niissä samankaltaiset. Vale-Cushingin oireyhtymä ei kuitenkaan aiheudu Cushingin oireyhtymän tavoin hypotalamus-aivolisäke-lisämunuais-akselin ongelmista vaan on luonteeltaan idiopaattinen.


title: Lush

text: Lush on brittiläinen kosmetiikka-alan yritys, jonka päämaja sijaitsee Poolessa, Dorsetin kreivikunnassa. Lush on levinnyt kansainväliseksi ketjuksi. Suomessa yrityksellä on tällä hetkellä kaksi liikettä, jotka sijaitsevat Helsingissä Asematunnelissa ja Mannerheimintiellä.


title: Lush

text: Lushin tuotteet ovat käsintehtyjä, ja yritys käyttää tuotteissaan usein luomutasoisia raaka-aineita. Lushin tuotteet ovat vegetaarisia ja suurin osa myös vegaanisia. Lushin periaatteena on voimakas eläinkokeiden vastustaminen, ja sen vuoksi yritys ei testaa mitään tuotteitaan eikä raaka-aineitaan eläimillä. Yritys osallistuu myös usein erilaisiin boikotteihin, joiden avulla se pyrkii vaikuttamaan erilaisten toimijoiden eläinten oikeuksia koskeviin periaatteisiin. Suomen Lush on tukenut muun muassa susien oikeuksia kannattavaa Salakaadot Seis -kampanjaa sekä Oikeutta eläimille -yhdistyksen Tarhauskielto-kampanjaa.


title: Yhdystie 2044

text: Yhdystie 2044 on tie joka saa alkunsa Seututien 204 risteyksestä Säkylästä ja päättyy Seututielle 212 Köyliön Vuorenmaalle. Tien pituus on 9 kilometriä. Tie ei ole kovin hyvälaatuinen ja se on pitempi reitti ajaa Sivarintien risteykseltä Kankaanpääntien ja Vuorenmaantien risteykseen verrattuna Seututeiden 204 ja 212 reittiin jonka pituus on 8 kilometriä.


title: Yhdystie 2044

text: Tie alkaa Säkylästä Seututien 204 risteyksestä, ensin tie etenee peltoaukeiden halki Köyliön Kankaanpäähän asti, tämä osuus on tasainen mutta laadultaan huonokuntoinen ja kapea liikennemäärien osalta. Kankaanpään keskustassa tie kääntyy Kankaanpääntielle kyseisen tien risteyksessä ja siitä risteyksestä eteenpäin mentäessä alkaa Yhdystie 2131 Köyliön Yttilään, Kankaanpään jälkeen tie on aika mutkikas tien päätöspisteeseen asti, eli Seututien 212 risteykseen.


title: Kultasiipi

text: Yhtyeen kokoonpano koostuu laulajaa lukuun ottamatta naisista.


title: Haldex-kytkin

text: Haldex-kytkin on elektronisesti ohjattu lamellikytkin, joka edellä mainitun järjestelmän tavoin perustuu hydraulipaine-eroon. Se toimii siis samalla periaatteella perinteisen lamellikytkimen kanssa, erona kuitenkin sähköinen ohjaus. Esipaine (ns. herätepaine) kytkimeen tuotetaan sähköisesti pienellä sähköpumpulla, mutta kytkeytymiseen tarvittava varsinainen käyttöpaine saadaan edellä mainitun mekaanisen järjestelmän tavoin hydraulipumppujen pyörimisnopeuserolla. Järjestelmää säädetään täysin sähköisesti ja se toimii venttiilien avulla.


title: Haldex-kytkin

text: Haldex-kytkintä käytetään yleisesti muun muassa Volkswagen-konsernin poikittaismoottorilla varustetuissa autoissa (4Motion). Haldexin etuna esimerkiksi viskokytkimeen verrattuna on sen selvästi nopeampi toiminta. Mekaanisesti toimivaan Torsen-tasauspyörästöön verrattuna suurin ero on nimenomaan voimanjaon elektronisessa ohjauksessa. Kun kytkimen toiminta ei perustu ainoastaan akselien nopeuseroon, pystyvät muun muassa ABS-, ajonvakautus- ja vetoluistonestojärjestelmät toimimaan normaalisti. Myöskään auton hinaukselle ei ole rajoituksia, koska elektroniikka ei kytke nelivetoa automaattisesti päälle.


title: Haldex-kytkin

text: Haldexin voimanjako on normaaliolosuhteissa etuvetopainotteinen 90/10. Haldexin on kehittänyt ruotsalainen Haldex Traction Ab. Volkswagen-konsernin lisäksi Haldex-kytkimet ovatkin yleisessä käytössä muun muassa Volvon AWD-malleissa. Volvon ensimmäisissä nelivetoautoissa käytettiin viskokytkintä, mutta vuoden 2001 S60- ja vuoden 2003 V70- ja XC70-malleissa siirryttiin paremmin toimivaan Haldexiin. Mercedes-Benzin vuonna 2012 lanseeraamassa A45AMG 4-matic -mallissa käytetään Haldex-kytkintä, jossa normaalioloissa on puhdas etuveto mutta valitsimella voidaan valita 50/50-voimanjako. Myös Saab on käyttänyt Haldex-kytkintä joissain nelivetomalleissaan.


title: Simon Fairweather

text: Simon John Fairweather (s. 9. lokakuuta 1969 Adelaide) on australialainen jousiampuja. Hän edustaa seuratasolla Canberra Archery Clubia.


title: Simon Fairweather

text: Fairweather osallistui olympialaisiin ensimmäistä kertaa Soulissa 1988, jossa hän oli henkilökohtaisessa kilpailussa kuudestoista ja ampui maansa kolmanneksitoista sijoittuneessa joukkueessa. Hän sai ensimmäisen suuren voittonsa vuoden 1991 MM-kisoissa Krakovassa, kun hän sai kultaa henkilökohtaisesta kilpailusta. Fairweather voitti samoissa kisoissa myös pronssia joukkuekilpailusta. Kisojen jälkeen hänen tulevaisuutensa näytti valoistalta; Fairweather valittiin vuoden nuoreksi australialaiseksi 1991 ja hän sai myös kahden vuoden sponsorisopimuksen. Fairweather ei kuitenkaan onnistunut säilyttämään tasoaan, sillä hän sijoittui seuraavan vuoden olympialaisissa henkilökohtaisessa kilpailussa vasta 25. tilalle. Hän oli kisoissa myös yksi maansa seitsemänneksi sijoittuneen kolmihenkisen joukkueen jäsenistä. Fairweather sijoittui Atlantan olympialaisissa 1996 52. tilalle ja vaikka Australia oli joukkuekilpailussa neljäs, hän harkitsi urheilu-uransa lopettamista. Hän kuitenkin tutustui vuonna 1997 entiseen Etelä-Korean valmentaja Ki Sik Leehen, joka suostutteli Fairweatheria jatkamaan ja teki työtä australialaisjousiampujan tekniikan ja asenteen kanssa.


title: Simon Fairweather

text: Fairweather oli vuonna 2000 vireessä, sillä hän ampui Sydneyn olympialaisissa järjestään taulun keskipisteeseen 70 metrin etäisyydeltä puuskaisesta tuulesta huolimatta. Hän sivusi henkilökohtaisen kilpailun ensimmäisellä kierroksella vanhaa olympiaennätystä eikä hermoillut myöskään ratkaisevassa mittelössä, jossa hän voitti helposti amerikkalaisen Vic Wunderlen. Kyseessä oli Australian ensimmäinen ja toistaiseksi myös ainoa olympiakultamitali jousiammunnasta. Fairweather lopetti uransa kertaalleen pian olympialaisten jälkeen, mutta palasi myöhemmin radoille erityisesti menestyäkseen Ateenan olympialaisissa 2004. Hän kuitenkin putosi kisojen henkilökohtaisessa kilpailussa jo ensimmäisellä kierroksella. Fairweather kilpaili myös maansa kuudenneksi sijoittuneessa joukkueessa.


title: Simon Fairweather

text: Simonin vaimo Jackie (o.s. Gallagher) on triathlonin maailmanmestari vuodelta 1996. Simonin sisko Kate taas on olympiatason jousiampuja.


title: Jekaterina Muljuk

text: Jekaterina Muljuk (; s. 13. marraskuuta 1976 Mazyr) on valkovenäläinen jousiampuja.


title: Jekaterina Muljuk

text: Muljuk osallistui Pekingin olympialaisissa 2008 henkilökohtaiseen kilpailuun, jossa hän sijoittui jaetulle 23. tilalle. Hän oli ranking-kierroksella 47. saatuaan sillä 616 pistettä ja sai ensimmäisellä kierroksella vastaansa kolumbialaisen Natalia Sánchezin. Muljuk voitti kolmella pisteellä, mutta putosi toisella kierroksella hävittyään vain pisteen erolla lopulta hopeaa voittaneelle Kiinan Chen Lingille.


title: Ohjelmistojen tarkastus

text: Tarkastus ohjelmistotuotannossa viittaa hyvin määriteltyyn prosessiin jossa ohjelmistoalan ammattilaiset tarkastavat jonkin tuotteen () löytääkseen virheitä. Tarkastus voi myös viitata tarkemmin ottaen Fagan-tarkastukseen joka on Michael Faganin kehittämä hyvin yleinen ohjelmistotarkastusprosessi.


title: Ohjelmistojen tarkastus

text: Ohjelmistojen tarkastus on yksi yleisimpiä katselmointimenetelmiä joita ohjelmistoprojekteissa käytetään. Tarkastuksen päämääränänä on, että tarkastajat pääsevät yhteisymmärrykseen tuotteesta ja hyväksyvät sen käyttöön projektissa. Yleisimpiin tarkastuksen kohteisiin kuuluu mm. ohjelmiston vaatimusmäärittely ja testaussuunnitelma.


title: Ohjelmistojen tarkastus

text:
Prosessin alussa valitaan tarkastuksen kohde ja kerätään yhteen tiimi joka huolehtii prosessin läpikäymisestä. Seuraavaksi valitaan puheenjohtaja tarkastuspalaverin pitäjäksi. Jokainen tarkastaja valmistautuu palaveriin käymällä läpi tarkastuksen kohteen ja kirjoittamalla ylös jokaisen mahdollisen vian tai puutteen.
Tarkastuksen päämääränä on löytää viat ja puutteet. Tarkastuksessa vika tai puute on mikä tahansa asia liittyen tuotteeseen joka estää tarkastajaa hyväksymästä sitä. Esimerkiksi, jos tiimi tarkastaa ohjelmiston vaatimusmäärittelyä jokainen tekstinkohta dokumentissa josta tarkastaja on eri mieltä, on vika.


title: Ohjelmistojen tarkastus

text: Tarkastusprosessin kehitti Michael Fagan 1970-luvun puolivälissä ja sitä on myöhemmin laajennettu ja kehitetty.


title: Ohjelmistojen tarkastus

text: Prosessiin tulisi kuulua aloituskriteerit jotka määrittävät milloin tarkastusprosessi on mahdollista käynnistää. Tämä estää keskeneräisten tuotteiden tarkastuksen. Aloituskriteerit voidaan esimerkiksi kirjoittaa listan muotoon, jolloin listalla voi olla vaikka kohta: "dokumentti on oikoluettu".


title: Ohjelmistojen tarkastus

text: Tarkastusprosessin vaiheet ovat: suunnittelu, yleiskatsaus, valmistautuminen, tarkastuspalaveri, virheiden korjaus ja seuranta. Valmistautuminen, tarkastuspalaveri ja virheiden korjaus -vaiheita voidaan iteroida.Puheenjohtaja lopettaa prosessin kun ennalta määritellyt lopetuskriteerit täyttyvät.


title: Ohjelmistojen tarkastus

text: Seuraavat roolit ovat käytössä tarkastuksen aikana.Koodin katselmointi on tarkastuksen erikoistapaus jossa tiimi käy läpi lähdekoodia ja korjaa löytyvät virheet. Vika lähdekoodissa voi olla kohta koodissa joka ei kunnolla täytä vaatimuksia tai ei toimi kuten ohjelmoija tarkoitti. Katselmoinnissa voidaan myös nostaa esiin puutteet lähdekoodissa jotka eivät ole varsinaisesti bugeja mutta seikkoja joita voitaisiin muuten parantaa, kuten tekemällä koodilohko helppolukuisemmaksi tai suorituskykyisemmäksi.


title: Ohjelmistojen tarkastus

text: Lisäksi, että koodin katselmoinnit auttavat bugien löydössä, ne myös tutustuttavat tiimin mahdolliset uudet ohjelmoijat koodiin ja näyttävät kokemattomille ohjelmoijille uusia ohjelmointitekniikoita.


title: Brian Haner

text: Brian Haner (s. 7. huhtikuuta 1958) on yhdysvaltalainen kantrimuusikko ja koomikko. Avenged Sevenfoldin soolokitaristi Synyster Gates on Brian Hanerin poika. Haner nähdään silloin tällöin koomikko-vatsastapuhuja Jeff Dunhamin show’ssa esiintyvänä kitaristina ("The Guitar Guy"). Brian toimi myös akustisena kitaristina Avenged Sevenfoldin vuoden 2005 albumilla City Of Evil.


title: Kriso

text: Kriso (s.1988) on suomalainen rap-artisti ja -tuottaja. Hän on alun perin Jyväskylästä. Kriso on myös osa jyväskyläläistä JKL Funk Days -nimistä hip hop -kollektiivia.


title: Kriso

text: Krison ensimmäinen studiojulkaisu "Nappo EP" julkaistiin Skill Street Entertainmentin kautta kesällä 2010. Vuonna 2011 Kriso julkaisi Aren ja Rekamin kanssa yhteisalbumin "Rautpohja Demot". Kesällä 2013 Kriso julkaisi toisen soololevytyksensä "Rautpohja LP:n" omakustanteena. Krison kolmas soololevy "Mitä K!?" julkaistiin Meiän Musiikki -yhtiön kautta vuonna 2016.


title: Kriso

text: Maaliskuussa 2018 Kriso julkaisi EP-levyn "Promonauha", joka julkaistiin yhteisjulkaisuna Aren "Aina valveilla" -EP:n kanssa.


title: Clostridium tetani

text: Clostridium tetani eli jäykkäkouristusbakteeri on gram-positiivinen anaerobinen sauvabakteeri, joka pystyy muodostamaan itiöitä. Clostridium tetani saattaa värjäytyä kudosnäytteistä huonosti. Clostridium tetani voi aiheuttaa hengenvaarallisen taudin, jonka tärkeimpiin oireisiin kuuluvat päänsärky, lihasten jäykkyys ja lihaskouristukset. Jäykkäkouristusbakteeri elää etenkin mullassa ja ihminen voi saada tartunnan multaisista haavoista tai likaisista esineistä. Itse tautia eivät aiheuta bakteerit, vaan näiden muodostamat myrkyt eli plasmidivälitteinen tetanospasmiini eli tetanustoksiini ja tetanolysiini. Myrkyt kulkeutuvat veren mukana hermostoon, ja aiheuttavat lihaskouristuksia. Kehittyneissä maissa jäykkäkouristus on nykyään rokotusten ansiosta hyvin harvinainen.


title: Clostridium tetani

text: Sairauden itämisaika vaihtelee suuresti, mutta taudinkuva on yleensä sitä rajumpi, mitä nopeammin oireet ilmenevät haavan saamisen jälkeen. Jäykkäkouristus ei tartu ihmisestä toiseen. Se ei myöskään jätä varmaa immuniteettia.


title: Clostridium tetani

text: Jäykkäkouristuksen ensimmäinen oire on usein vaikeus avata suuta. Tästä johtuu sairauden englanninkielinen nimi lockjaw ("lukkoleuka"). Vähitellen jäykkyys leviää niskaan, selkään ja selkälihaksiin. Kasvoille ilmestyy kouristusten aiheuttama irvistys (sardoninen nauru). Kouristuksia aiheuttavat monet pienetkin ärsykkeet kuten kosketus, ääni ja valo. Pahimmissa tapauksissa lihaskouristukset vaikeuttavat hengitystä, mikä voi johtaa kuolemaan. Toisaalta jäykkäkouristus voi esiintyä myös niin lievänä, että jopa diagnoosin tekeminen on vaikeata.


title: Clostridium tetani

text: Jäykkäkouristusta hoidetaan immunoglobuliinilla eli vasta-aineella. Samalla hoidetaan potilaan haavat, jotka mahdollisesti ovat olleet kosketuksissa maan kanssa. Taudin ehkäisyyn on käytettävissä tehokas rokote.


title: Nappo EP

text: Nappo EP on rap-artisti Krison 8. kesäkuuta 2010 julkaistu EP. Se julkaistiin Skill Street Entertainmentin kautta. Albumin tuotannosta vastaa kokonaan Kriso itse.


title: Saarenpää

text: Saarenpää voi tarkoittaa seuraavia:


title: Heikki Matikainen

text: Heikki Matikainen (s. 23. helmikuuta 1979) on suomalainen pesäpalloilija. Hän edustaa Ykköspesiksessä pelaavaa Ulvilan Pesä-Veikkoja. Kaudella 2010 seura pelasi Superpesiksessä.


title: Heikki Matikainen

text: Aikaisemmin Matikainen on edustanut Hakunilan Kisaa, Vantaan Pesistä, Helsingin Peliveikkoja, RiihiPesistä ja Vantaanjoen Juoksua. Matikainen on ammatiltaan teknisentyönopettaja.


title: MLS Most Valuable Player Award

text: MLS Most Valuable Player Award on jalkapalloliiga Major League Soccerin parhaalle pelaajalle kausittain myönnettävä palkinto. Palkinnon saajan valitsevat pelaajat, valmentajat, urheilutoimenjohtajat ja tiedotusvälineiden edustajat.


title: MLS Most Valuable Player Award

text: Preki on ainoa pelaaja, joka on saanut palkinnon useammin kuin kerran.


title: Kylämalva

text: Kylämalva ("Malva pusilla") on yksivuotinen, Euraasiassa tavattava malvakasvi.


title: Kylämalva

text: Monivartinen kylämalva kasvaa 10–50 cm korkeaksi. Varsi on rento ja karvainen tai kalju. Lehdet ovat pitkäruotisia. Lehtilapa on munuaismainen ja 5–7-hakoinen. Lehden liuskat ovat leveän kolmiomaisia ja hammaslaitaisia. Valkoiset, punasuoniset kukat ovat tavallisesti 2–10 kukan ryhminä lehtihangoissa. Kukan ulkoverhiö on kolmelehtinen ja verhiön pituinen. Terälehdet ovat 4–7 mm pitkiä. Kylämalva kukkii Suomessa heinä-syyskuussa. Kiekkomaiset lohkohedelmykset ovat kaljuja tai karvaisia ja kurttupintaisia. Siemenet säilyttävät itävyytensä maassa jopa vuosikymmeniä.


title: Kylämalva

text: Suomessa tavattavista malvoista kylämalva muistuttaa läheisimmin satunnaisena tavattavaa katinjuustomalvaa ("M. neglecta").


title: Kylämalva

text: Kylämalvan päälevinneisyysalue alkaa Pohjois-Balkanilta, Unkarista, Puolasta ja Baltiasta itään läpi Valko-Venäjän, Ukrainan ja Venäjän aroalueiden Keski-Aasiaan saakka. Lännempänä lajia tavataan Saksassa asti. Pohjoismaissa kylämalvaa kasvaa vakituisena lajina Etelä-Norjassa, Etelä- ja Keski-Ruotsissa sekä Etelä-Suomessa. Laji on levinnyt ihmisen mukana myös paikoin Pohjois-Amerikkaan.


title: Kylämalva

text: Suomessa kylämalva on muinaistulokas noin Pori–Tampere–Lappeenranta-linjan eteläpuolella, jossa sitä myös nykyään voi varmimmin tavata. Muualla maassa kylämalva on satunnaistulokas, jota on tavattu Pohjois-Lapissa saakka. Laji on suuresti harvinaistunut ja hävinnyt monilta entisiltä esiintymisalueiltaan.


title: Kylämalva

text: Kylämalva on vanha kulttuurin seuralainen, joka viihtyy muokatulla maalla. Se on tyypillinen vanhoissa kylissä sekä maatilojen pihoilla ja seinustoilla viihtyvä laji. Erityisesti kanaloiden, navetoiden ja karja-aitausten typekkäät lähimaat ovat sille mieluisia. Satunnaisemmin lajia kasvaa satamissa, lastaus- ja kaatopaikoilla. Kylämalva on Suomessa harvinaistunut kasvupaikkojen umpeenkasvun ja pihapiirien siistiytymisen takia.


title: Kylämalva

text: Muiden malvojen tapaan kylämalvaa on käytetty lääkekasvina muun muassa yskänlääkkeenä ja kuhmujen hoitoon. Varren kuituja on myös käytetty kehruussa.


title: Israel (täsmennyssivu)

text: Israel voi tarkoittaa seuraavia:


title: PPI

text: PPI tai ppi voi tarkoittaa seuraavia:


title: Akustonvalvontajärjestelmä

text: Akustonvalvontajärjestelmää (, "BMS") tarvitaan etenkin valvomaan litiumioniakustoja. Tämän järjestelmän tehtävänä on valvoa akuston kennojen jännitettä ja lämpötilaa sekä tasata kennojen sähkövarausta.


title: Hertzberg

text: Hertzberg on saksalaisperäinen sukunimi, ja se voi viitata ainakin seuraaviin:


title: Terra rossa

text: Terra rossa (italiaa ja tarkoittaa punainen maa) on Välimeren ilmaston alueilla esiintyvä punainen maannostyyppi. Se on muodostunut rapautuneen kalkkikiven vaikutuksesta.


title: Bešankovitšy

text: Bešankovitšy () eli Bešenkovitši () on kaupunkityyppinen taajama ja maaseutuvaltainen hallintopiiri () Valko-Venäjän Vitsebskin maakunnan keskiosissa, maanteitse 56 kilometriä Vitsebskin länsipuolella. Vuoden 2009 väestönlaskennan mukaan piirissä asui 18 516 ihmistä, mikä sisälsi Bešankovitšyn kaupunkimaisen taajaman (7 344 as.) ja ympäröivän maaseudun asukkaat.


title: Bešankovitšy

text: Bešankovitšyn keskustaajama sijaitsee Itämereen laskevan Väinäjoen etelärannalla; joki toimii piirin pohjoisrajana. Maantieyhteyksistä tärkein on taajaman eteläpuolitse 3 kilometrin päästä kiertävä M3-valtatie. Se alkaa pääkaupunki Minskiä ympäröivältä kehätieltä, saapuu Lahoiskin ja Lepelin kautta Bešankovitšyn luo ja jatkaa maakuntakeskus Vitsebskiin idässä. Rautatie ei ulotu hallintopiiriin.


title: Robert Walker

text: Robert Walker -nimisiä henkilöitä ovat olleet:


title: Norjan tienumerointijärjestelmä

text: Norjan tienumerointijärjestelmässä numerot 1–99 on varattu pääteille ja numerot 100–999 seututeille. Kaikki päätiet eivät kuitenkaan ole saman tasoisia kunnoltaan; ne jakautuvat eurooppateihin, runkoteihin ja muihin valtateihin. Runkotiet merkitään valkoisella numerolla vihreälle taustalle, ja ne vastaavat tasoltaan Suomen valtateitä. Muut valtatiet merkitään mustalla numerolla valkoiselle taustalle, ja ne vastaavat tasoltaan Suomen kantateitä. Myös seututiet jakautuvat kahteen luokkaan: runkoteihin ja seututeihin. Kolminumeroiset runkotiet merkitään samoin kuin kaksinumeroiset runkotiet.


title: Norjan tienumerointijärjestelmä

text: Seututiet taas merkitään samoin kuin muut valtatiet. Seututeistä kaksi ovat muita korkealuokkaisempia: Eurooppatiet 134 ja 136. Ne vastaavat tasoltaan valtateitä. Eurooppatiellä ei ole kansallista numeroa, vaan ne ovat osa kansallista numerointia. Myöskään eurooppatien numeroa ei esiinny pääsääntöisesti numeroinnissa ilman E-kirjainta, esim. tienumero 6 on vain eurooppatiellä 6, koska maassa kulkee eurooppatie numero 6. Ainut poikkeus tähän on eurooppatie 12, jonka jatke on numeroltaan Valtatie 12. Näin ollen maasta löytyvät tiet E12 sekä 12.


title: Norjan tienumerointijärjestelmä

text:
Luettelo Norjan pisimmistä silloista pituusjärjestyksessä
http://www.vegvesen.no/


title: Robert Walker (näyttelijä)

text: Robert Walker (13. lokakuuta 1918 Salt Lake City, Utah – 28. elokuuta 1951 Brentwood, Kalifornia) oli yhdysvaltalainen näyttelijä. Hän aloitti näyttelijäopintonsa New Yorkissa 1938 ja avioitui seuraavana vuonna myöhemmin Jennifer Jonesina tunnetuksi tulleen opiskelijatoverinsa Phyllis Isleyn kanssa. Avioliitto Jonesin kanssa päättyi avioeroon vuonna 1945. Walker meni vuonna 1948 naimisiin ohjaaja John Fordin tyttären Barbaran kanssa, mutta avioliitto kesti vain viisi viikkoa. Viimeisinä vuosinaan Walker kärsi alkoholiongelmasta ja hän kuoli äkillisesti vuonna 1951. Walker on saanut tähden Hollywood Walk of Famelle.


title: Yorkton

text: Yorkton on kaupunki Kanadassa, Saskatchewanin provinssissa. Kaupunki sijaitsee Yellowhead Highwayn varrella, noin 65 kilometriä länteen Manitoban rajalta. Yorktonin väkiluku on 15 038 (2006), ja kaupungin talousalueella asuu 17 438 asukasta.


title: Yorkton

text: Kaupungissä järjestetään vuosittainen Yorkton Film Festival -elokuvatapahtuma. Tapahtuma on järjestetty vuodesta 1950 alkaen, muutamaa poikkeusta lukuun ottamatta jokaisena vuonna.


title: Yorkton

text: Kaupungin juuret juontavat vuoden 1882 alkupuolelle, jolloin joukko torontolaisia liikemiehiä suunnittelivat läntisen Kanadan ja etenkin Luoteisterritorioissa sijainneen uuden Assiniboian piirin avaamista siirtolaisille. Liikemiehet perustivat 12. toukokuuta 1882 York Farmers Colonization Company -yhtiön, joka hankki 300 000 dollarilla Kanadan valtiolta maa-alueen nykyisen Yorktonin ympäriltä. Yhtiö houkutteli lukuisia siirtolaisia eteläisestä Ontariosta ja etenkin Yorkin piirikunnasta sekä Quebecista, Atlantin rannikon provinsseista, Manitobasta, Britanniasta ja Yhdysvalloista. Ensimmäiset siirtolaiset saapuivat seuraavana kesänä, mutta suurin osa heistä kuitenkin palasi takaisin seuraavaan talveen mennessä. Ainoastaan neljä siirtolaista vietti ensimmäisen talven alueella ja kutsuivat aluetta nimellä Yorkin siirtokunta (York Colony). He saivat talven aikana ruoka-apua paikallisilta intiaaniheimoilta.


title: Yorkton

text: Yorkin kaupunki (York City) perustettiin noin 4,6 kilometriä nykyisen Yorktonin pohjoispuolelle. 1. tammikuuta 1884 kaupunkiin perustettiin postitoimisto ja kaupungin nimi vaihdettiin Yorktoniksi. Rautatie itäisestä Kanadasta rakennettiin nykyisen kaupungin läpi vuonna 1890, ja tämän vuoksi Yorktonin kaupunki päätettiin siirtää sekä osa sen rakennuksista siirrettiin nykyiselle paikalle. 1890-luvulla alueelle saapui jälleen runsaasti uusia siirtolaisia muun muassa Puolasta, Venäjältä, Saksasta, Unkarista, Ruotsista, sekä suurempi joukko Ukrainasta.


title: Luettelo televisiosarjan Event jaksoista

text: Event on yhdysvaltalainen televisiosarja, jonka on luonut Nick Wauters NBC-televisiokanavalle. Sarjan ensimmäinen jakso esitettiin Yhdysvalloissa 20. syyskuuta 2010.


title: Sininen banaani

text:
Sininen banaani on teollisuuden ja asutuksen keskittymä Euroopassa. Alue ulottuu epäyhtenäisesti Ison-Britannian eteläosiin, Benelux-maihin, Saksaan, Sveitsiin ja Pohjois-Italiaan. Sillä asuu noin 110 miljoonaa ihmistä. Alue erottuu avaruudesta yöllisessä Euroopassa muuta kirkkaammin valaistuna vyöhykkeenä. Se on maailman suurin suurkaupunkien keskittymä, sillä on suurin tuotantokapasiteetti neliökilometriä kohti ja vilkkain kaupallinen liikenne samankokoisiin alueihin verrattuna. Nimityksen kehitti ranskalainen Roger Brunet vuonna 1989, ja sitä käytetään tilastojen rajauksessa.
Samaan tyliin on nimetty "keltaisen banaanin alue", joka ulottuu Pariisista Varsovaan, ja "Aurinkovyöhyke" Milanosta Valenciaan. Näiden alueiden lisäksi teollisuutta löytyy myös suurkaupunkien ja pääkaupunkien ympäristöstä.


title: Surtur Rising

text:
Surtur Rising on ruotsalaisen death metal -yhtye Amon Amarthin vuonna 2011 julkaistu albumi.
Albumista on saatavilla ns. normaalin version lisäksi myös cd/dvd -digibook -versio, LP -versio, rajoitettu box set -versio, sekä ainoastaan Amazon.de -verkkokaupasta saatavilla ollut rajoitettu erä, jossa on myös dvd mukana.


title: Surtur Rising

text: Albumi ylsi Suomen virallisen listan sijalle 16.Cd/Dvd -digibook versiossa oleva dvd sisältää yli kolme tuntia yhtyeen keikkataltiointeja vuoden 2008 Bloodshed Over Bochum keikoilta, joilla yhtye soitti neljänä iltana neljä ensimmäistä albumiaan.


title: Einhorn

text: Einhorn on seuraavien tunnettujen henkilöiden sukunimi:


title: Tulilaji

text: Tulilaji on sotilassana, joka kuvaa erilaisia ampumistapoja. Tulilajien määrittely perustuu epäsuorassa ammunnassa käytettyihin tulittamistapoihin eli tulimuotoihin ja aseen ampumaominaisuuksiin. Käsiaseiden tulilajeja ovat kertatuli ja sarjatuli sekä tykistön ja kranaatinheittimistön tulilajeja kertatuli, vuorotuli ja pikatuli.


title: Löytölapsi

text: Löytölapsi on molempien vanhempien tai toisen vanhemman hylkäämä ja jonkun löytämä vastasyntynyt lapsi. Löytölapsi on voitu hylätä tarkoituksella tai vanhemmat ovat kadottaneet hänet sodan tai muun syyn vuoksi. Jos äidistä, äidin kotimaasta ja kotipaikasta ei saada tietoa, merkitään väestökirjoihin lapsen kotipaikaksi löytöpaikkakunta. Suomessa löytölapsi tulkitaan orvon veroiseksi ja hänet sijoitetaan otto- tai kasvattilapseksi tai hoidettavaksi lastenkotiin. Suomen kansalaisuuslain mukaan löytölasta pidetään Suomen kansalaisena, ellei hänen todeta olevan vieraan valtion kansalainen.


title: Löytölapsi

text: Kristillinen kirkko piti lapsen hylkäämistä syntinä. Rooman keisari Konstantinus Suuri (noin 274–337) määräsi valtion kustantamaan löytölasten kasvatuksen. Länsimaissa heitä hoidettiin katolisen kirkon luostareissa tai heidät sijoitettiin tätä tarkoitusta varten perustettuihin löytölastenkoteihin. Rooman vallan aikana oli tavallista, että heikot tai ei-toivotut vastasyntyneet jätettiin kadulle tai muulle julkiselle paikalle. Kirkko aloitti 700-luvulla Italiassa kamppailun tätä tapaa vastaan. Ensimmäinen löytölastenkoti perustettiin Milanoon vuonna 787. Se otti hylättäviä lapsia vastaan ja kasvatti heitä kahdeksanvuotiaiksi saakka. Useisiin maihin perustettiin 1100–1300-luvuilla runsaasti löytölastenkoteja. Uskonpuhdistus lopetti väliaikaisesti niiden käytön, mutta 1700-luvulla niitä perustettiin myös protestanttisiin maihin, joissa löytölapsia kohdeltiin yleensä samoin kuin orpoja. Ruotsin ainoan löytölastenkodin perustivat vapaamuurarit Tukholmaan 1753. Suomessa löytölastenkoteja ei ole ollut.


title: Daniel Lioneye

text: Daniel Lioneye on suomalainen heavy metal -ja hard rock -yhtye, joka koostui pääosin HIM-yhtyeen jäsenistä.


title: Daniel Lioneye

text: King of Rock 'n Roll julkaistiin vuonna 2001 sisältäen psykedeelisiä sävytteitä omaavaa itseriittoista hard rockia. Albumi äänitettiin viidessä päivässä Finnvox-studiolla. Albumin tuottajana toimi pitkän linjan HIM-luottomies Hiili Hiilesmaa. Yhtye esiintyi tasan kolmella festivaalilla saaden hyvin ristiriitaista palautetta viinanhuuruisista ja äänekkäistä keikoistaan. Yhtye lopetti toimintansa laulajakitaristi Linden vedottua yhtyeen raastavuuteen. Mika Karppinen siteerasi Lindeä Kuopion klassillisen lukion haastattelussa 2003. "Huhuja on kuulunut, että bändi ei enää jatka, mutta eihän sitä koskaan tiedä. Linde kertoi, että ne ei jaksaisi enää. Se on liian rankkaa, koska koko ajan pitää olla kännissä, myös koko crewn. Mä olin rumputeknikkona niiden rundilla ja Burton oli kitarateknikkona. Kaikki sanoi, että viikonlopun reissu, jossa taisi olla Tuska ja Ilosaarirock, ei ole koskaan ollut niin rankka kuin tällä bändillä. Yksi viikonloppu aamusta iltaan kännissä. Oli se sen verran hc:tä, sitä paitsi tällä hetkellä ei olisi edes aikaa. Tuosta pitäisi ehkä kuitenkin kysyä Lindeltä enempi. Tiedä siitä, jos ne vaikka joku päivä läväyttäisivät."


title: Daniel Lioneye

text: Vuonna 2008 Linde ilmoitti kirjoittavansa biisejä seuraavalle Daniel Lioneye-albumille. Albumi itsessään julkaistiin 2010 keväällä ja musiikki oli edellistä paljon raskaampaa ja aggressiivisempaa sisältäen vihamielistä Black Metallia. Albumin sanoitukset olivat koostuneet lähinnä Lindströmin elämän viimeisestä viidestä vuodesta käsitellen muun muassa avioeroaan Mariam Jäntistä, painajaisunista ja yleisestä vihasta. Yhtye soitti kourallisen klubikeikkoja suomessa vuoden 2011 alussa ja siirtyi mittavalle kiertueelle Yhdysvaltoihin Cradle of Filthin ja Turisaksen kanssa. Vuoden 2011 Toukokuussa Linde ilmoitti suunnittelevansa myös kolmatta Lioneye-lättyä, joka olisi tällä kertaa Heavy Rockin hengessä. Albumin teko on vain vahvasti sidonnainen HIMin aikatauluihin, joten toistaiseksi Daniel Lioneye on jäissä.


title: Daniel Lioneye

text: Vuoden 2016 elokuussa yhtye julkaisi uuden pitkäsoittolevyn joka on edeltäjiä hevimpi, siinä on enemmän fuzz-kitaraa, enemmän laulua ja vähemmän örinää.


title: Valkovenäläinen (drinkki)

text: Valkovenäläinen on makea cocktail, eli drinkki. Juoma sekoitetaan yleensä vodkasta, kahvilikööristä (yleisimmin käytetään Kahlúaa) sekä kermasta tai nykyisin maidosta, ja se tarjoillaan usein grogilasissa jäiden kera.


title: Valkovenäläinen (drinkki)

text: Valkovenäläiseen tulee yleensä yhtä paljon vodkaa ja kahvilikööriä. Päälle kaadetaan kerma, joka kuitenkin nykyisin usein korvataan maidolla. Siinä käytetään usein Kahlúa-likööriä.


title: Valkovenäläinen (drinkki)

text: Nimitys juontuu englantilaisesta drinkistä ”Black Russian” (suom. Musta Ryssä), joka sekoitetaan vodkasta, kahvilikööristä ja jäistä. Drinkki muuttuu ”valkovenäläiseksi”, kun sitä pidennetään maidolla tai kermalla.


title: Käärmekuusi

text: Käärmekuusi ("Picea abies" f. "virgata") on metsäkuusen ("Picea abies") erikoinen muoto, jonka oksien kasvu poikkeaa geneettisen häiriön vuoksi normaalista.


title: Käärmekuusi

text: Käärmekuusi kasvattaa yleensä hyvin vähän oksasilmuja ja työntää pitkää voimakasta versoa, joka on vahvasti neulasten peittämä. Tyypillistä on käärmekuuselle juuri se, että neulaset ovat pitkät, vahvat ja yleensä kaarevat. Äärimuotona se on pelkkä keppi, jolla ei ole oksia ollenkaan. Tällainen keppikuusi ("Picea abies" f. "monstrosa") on kuitenkin erittäin harvinainen. Muuten käärmekuusi menestyy Suomessa luonnonvaraisena lähes koko maassa, joskin sitä esiintyy verrattain harvassa.


title: Espanjan laivasto

text: Espanjan kuninkaallinen laivasto () on Espanjan asevoimien merellinen puolustushaara ja se on samalla yksi vanhimmista edelleen palvelustaan jatkavista merivoimista maailmassa. Laivasto on vastannut useista merkittävistä saavutuksista olemassa olonsa aikana kuten Kolumbuksen matka sekä Magalhãesin ja Elcanon purjehdus maapallon ympäri.


title: Espanjan laivasto

text: Laivasto vastasi vuosisatojen ajan Espanjan valtakunnan ylläpitämisestä sekä sen edellyttämien Atlantin ylittäneiden Amerikan ja Euroopan välisten merireittien puolustamisesta samoin kuin Tyynenmeren Aasian ja Amerikan välisten reittien ylläpitämisestä. Laivasto oli merkittävin laivasto maailmassa 1500-luvulla ja 1600-luvun alussa. Bourbon-suvun valtaannousu palautti laivaston mahtia 1700-luvulla, mutta se jäi kolmanneksi merkittävimmäksi.


title: Espanjan laivasto

text: Laivastoon kuului vuonna 1987 noin 47 000 henkeä sisältäen merijalkaväen, joista noin 34 000 oli varusmiehiä. Vuoteen 2002 mennessä laivastosta oli tehty täysin ammattimainen. Laivastoon kuuluu lähes sata alusta, jotka on sijoitettu tukikohtiin maan eriosiin. Päätukikohdat ovat Rota, Ferrol, San Fernando ja Cartagena.


title: Espanjan laivasto

text: Nykyaikaisen Espanjan laivaston juuret alkavat jo ennen Espanjan valtion muodostumista. Keski-ajan lopulla Aragon ja Kastilia, jotka myöhemmin muodostavat Espanjan, perustivat laivastot. Aragonilla oli Keski-ajan lopulla Välimeren alueen kolmanneksi suurin laivasto Venetsian ja Genovan laivastojen jälkeen. 1300- ja 1400-luvuilla laivasto mahdollisti Aragonin siirtomaavallan luomisen liittäen alueisiinsa Baleaarit, Sardinian, Sisilian ja Etelä-Italian ja hetkeksi Ateenan herttuakunnan. Kastilia sitä vastoin käytti laivastoaan uskonnon levittämiseen vallaten alueita maureilta kuten Cadizin vuonna 1232 sekä avusti Ranskan hallitsijaa satavuotisessasodassa. Vuonna 1402 Juan de Bethencourtin johtama Kastilian laivasto osasto valtasi Kanariansaaret.


title: Espanjan laivasto

text: 1400-luvulla Kastilia aloitti tutkimusretki kilvan Portugalin kanssa. Kristofer Kolumbuksen kaksi karavelia ja karakki saapuivat 1492 Amerikkaan etsiessään läntistä merireittiä Intiaan. Löytö avasi Espanjan hallitsemat läntiset merireitit ja Portugali hallinnoi itäisiä.


title: Espanjan laivasto

text: Amerikan mantereen löydyttyä ja Karibian saarten valtauksen jälkeen espanjalaiset Hernán Cortés ja Francisco Pizarro johtivat laivaston Meksikoon ja Peruun. Juan Ponce de León ja Álvarez de Pineda johtivat laivaston Pohjois-Amerikan rannikolle erityisesti vuonna 1519 Floridaan ja vuonna 1521 Texasiin. Vuonna 1519 Espanja lähetti ensimmäisen maapallon kiertäneen retikunnan, jota johti portugalilainen Ferdinand Magalhaes. Magalhaesin saatua surmansa Filippiineillä Juan Sebastian Elcano johti 1522 retkikunnan takaisin Espanjaan. Miguel López de Legazpin tutkimusmatka 1565 johti laivaston Meksikosta Guamin kautta Filippiineille, kun muodostettiin idänkaupan keskusta Espanjan Itä-Intiaa.


title: Espanjan laivasto

text:
Kaksi ja puoli vuosisataa matkasivat kaljaasit Manilasta Acapulcoon.
Espanjan perimyssodan päätyttyä Espanjan 1500- ja 1600-lukujen merimahti oli tuhoutunut. Espanjan kuninkaallinen laivasto perustettiin vuonna 1714. Ennen perustamista ei ollut ollut yhtenäistä Espanjan laivastoa, vaan kaksitoista alueellista laivastoa.


title: Espanjan laivasto

text: 1700-luvulla lukuisat merkittävät laivastoministerit () palauttivat Espanjan laivaston mahdin. Ministereitä olivat muun muassa José Patiño (1717-1736), Marqués de la Ensenada (1737-1754), Julián Manuel de Arriaga y Ribera (1754-1775), Pedro González de Castejón (1776-1783) ja Antonio Valdés y Fernández Bazán (1783-1795). He eivät ainoastaan rakennuttaneet aluksia, vaan myös loivat laivastolle toimivan organisaation ja toiminnalle välttämättömän infrastruktuurin. Linnoitetut laivastotukikohdat ja arsenaalit rakennettiin Ferroliin, lähelle Cadizia Carracaan ja Cartagenaan. Lisäksi rakennettiin kaksi merkittävää telakkaa Havannaan ja lähelle Santanderia Guarnizoon. Telakoilta valmistui kaikkiaan runsaasti linjalaivoja: Havannasta 60, Ferrolista 41, Guarnizosta 34, Cartagenasta 20 ja Carracasta kuusi.


title: Espanjan laivasto

text: Marokossa riffisodassa laivasto osallistui rannikon operaatioihin kuten Alhucemasin maihinnousuun 1925. Espanjan toisen tasavallan muodostamisen jälkeen 1931 laivasto nimettiin Espanjan tasavallan laivastoksi. Nimenmuutos aiheutti joitakin muutoksia lippuun ja tunnuksiin sekä käytettyihin palvelusarvoihin. Heinäkuun 1936 vallankaappauksen, joka johti sisällissotaan, jälkeen laivasto jakautui kahtia. Sodassa tuhoutuivat kaksi taistelulaivaa, raskas risteilijä, hävittäjä, puoli tusinaa sukellusveneitä ja tukialuksia.


title: Espanjan laivasto

text: Madridiin sijoitetun laivaston esikuntapäällikön alaisuudessa on neljä alue-esikuntaa. Operatiiviset yksiköt on nimetty tehtävien mukaan ja ne on liitetty joko taistelu-, suojajoukkoihin tai tukeviin joukkoihin.


title: Espanjan laivasto

text: Taistelujoukkojen tehtävänä on hyökkäys- ja puolustusoperaatiot mahdollista vihollista vastaan sekä meriyhteyksien varmistaminen. Taistelujoukkoihin kuuluvat kaksi lentotukialusosastoa, laivaston ilmavoimat, kuljetus- ja maihinnousualuksia, sukellusveneet sekä ohjusveneet.


title: Espanjan laivasto

text: Suojajoukkojen tehtävänä on suojata meriyhteyksiä sekä avomerillä että rannikolla, turvata satamiin ja rannikkoterminaaleihin pääsyn. Sen käytössä on hävittäjiä, fregatteja, korvetteja sekö miinanraivaajia. Joukkoihin on liitetty myös merijalkaväkeä, jonka tehtävänä on suojata laivaston maissa olevia kohteita.


title: Espanjan laivasto

text: Taistelua tukevien joukkojen tehtävänä ovat erilaiset kuljetukset sekä merellä tapahtuvat täydennykset. Näiden lisäksi osastolle kuuluu merivalvonta, tieteelliset tehtävät sekä koulutukseen käytettyjen alusten ylläpito. Huoltoalusten ja tankkerien lisäksi osastoon kuuluu hävittäjiä sekä runsaasti erilaisia partioaluksia.


title: Espanjan laivasto

text: Vuonna 2012 laivaston vahvuus oli 20 800 henkeä.


title: Espanjan laivasto

text: Laivaston toiseksi suurin alus oli lentotukialus "Principe de Asturias", joka poistettiin säästösyistä palveluksesta helmikuussa 2013. Espanjassa valmistettu alus oli otettu koeajojen päätyttyä palvelukseen 1988. Hyppyrillä varustetulla aluksella kykeni toimimaan 29 AV-8 Harrier II -hävittäjää tai 16 sukellusveneidentorjuntaan tai maihinnousun tukemiseen soveltuvaa helikopteria.


title: Espanjan laivasto

text: Laivaston ilmavoimat on laivaston aluksilla toimiva ilma-ase.


title: Espanjan laivasto

text: Merijalkaväki () on laivaston jalkaväkeä, johon kuuluu 11 500 sotilasta ja se on jaettu tukikohtien suojaus sekä maihinnousujoukkoihin. Kuhunkin laivastotukikohtaan, jossa on esikunta, on sijoitettu suojauspataljoona. Ryhmä on sijoitettu Madridiin ja Las Palmasiin Kanarialle. Rykmentti () on valmiustehtävässä San Fernandossa valmiina siirtymään aluksille. Merijalkaväen kalustona ovat kevyet panssarivaunut, miehistönkuljetusajoneuvot, telatykistö sekä panssarintorjuntaohjukset.


title: Espanjan laivasto

text: Vuonna 2013 laivastoon kuului 54 alusta, joihin sisältyi maihinnousutukialus, kaksi maihinnousualusta, 11 fregattia, kolme sukellusvenettä, kuusi miinantorjunta-alusta, 23 partioalusta sekä joukko apualuksia. Kokonaistonnisto oli noin 220 000 tonnia.


title: CD Móstoles

text: Club Deportivo Móstoles espanjalainen jalkapalloseura Móstolesista Madridin alueelta. Seuran edustusjoukkue pelaa Espanjan neljänneksi korkeimmalla sarjatasolla Tercera Divisiónissa.


title: CD Móstoles

text: Móstoles perustettiin vuonna 1955. Seuran joukkue nousi alimmalle kansalliselle sarjatasolle Tercera Divisióniin kaudeksi 1981–1982, missä se on siitä lähtien pääasiassa pelannut. Joukkue on pelannut myös kuusi kautta Segunda División B:ssä, jossa sen paras sijoitus on kymmenes kaudelta 1998–1999. Tercera Divisiónin lohkonsa joukkue on voittanut kahdesti, kausina 1989–1990 ja 2003–2004.


title: CD Móstoles

text: Móstolesin kotistadion on 14 000 -paikkainen El Soto. Edustusjoukkueen lisäksi seuralla on 15 juniorijoukkuetta. Seuran tunnetuin entinen pelaaja on Euroopan-mestari Rubén de la Red, joka edusti Móstolesia juniorina.


title: Märt Israel

text: Märt Israel (s. 23. syyskuuta 1983 Karksi-Nuia) on virolainen kiekonheittäjä.


title: Märt Israel

text: Göteborgin EM-kisoissa 2006 Israel karsiutui finaalista tuloksella 59,80. Seuraavana vuonna Osakan MM-kisoissa hän heitti 60,23 ja karsiutui. Samana vuonna hän sijoittui pronssille kesäuniversiadeissa. Pekingin olympialaisissa 2008 Israel heitti karsinnassa 61,98, mutta se ei riittänyt finaaliin. Myöskään Berliinin MM-kisoissa hän ei selviytynyt finaaliin, heitettyään 59,58. Ensimmäisen arvokisafinaalipaikkansa Israel saavutti Barcelonan EM-kisoissa 2010. Finaalissa hän sijoittui yhdeksänneksi tuloksella 62,59 metriä.


title: Märt Israel

text: Israel voitti kultaa Shenzhenin universiadeissa 2011 tuloksella 64,07. Daegun MM-kilpailuissa hän oli samana vuonna neljäs tuloksella 65,20.


title: Märt Israel

text: Israelin ennätys on 66,98 m, jonka hän heitti Chula Vistassa 12. toukokuuta 2011.


title: Bad Day

text: Bad Day voi tarkoittaa:


title: Ursina Haller

text: Ursina Haller (s. 29. joulukuuta 1985 Davos, Graubünden) on sveitsiläinen lumilautailija, joka kilpailee enimmäkseen half-pipessa.


title: Ursina Haller

text: Vuonna 2005 Haller voitti nuorten maailmanmestaruuden big airissa. Aikuisten MM-kilpailuissa La Molinassa vuonna 2011 Haller voitti half-pipessa hopeaa Holly Crawfordin jälkeen. Aiemmin hän oli sijoittunut MM-kilpailuissa 27:nneksi Arosassa 2007 ja 17:nneksi Gangwonissa 2009. Vancouverin olympialaisissa 2010 Haller sijoittui half-pipessa yhdeksänneksi. Stonehamin MM-kilpailuissa 2013 hän oli 27:s.


title: Ursina Haller

text: Lumilautailun maailmancupissa Haller kilpaili ensimmäisen kerran tammikuussa 2004 sijoittuen 14:nneksi. Parhaimmillaan hän on sijoittunut maailmancupissa toiseksi Valmalencossa maaliskuussa 2010. Kolmannelle sijalle hän on sijoittunut neljästi: Saas-Feessa marraskuussa 2010, Cardronassa elokuussa 2011, Saas-Feessa marraskuussa 2011 sekä Sierra Nevadassa maaliskuussa 2013.


title: Bad Day (Daniel Powterin kappale)

text: "Bad Day" on kappale, jonka on kirjoittanut ja esittänyt kanadalainen laulaja-lauluntekijä Daniel Powter. Se julkaistiin ensimmäisenä singlenä hänen toiselta albumiltaan Daniel Powter (2005) ja saavutti ensimmäisen sijan Yhdysvalloissa ja Irlannissa. "Billboard Magazine" -lehden mukaan single oli vuoden 2006 menestynein Yhdysvalloissa.


title: Bad Day (Daniel Powterin kappale)

text: Kappaleen musiikkivideon on ohjannut Marc Webb ja sen pääosassa ovat kaksi naimatonta henkilöä, mies (Jason Adelman) ja nainen (Samaire Armstrong). He heräävät ja suorittavat päivittäisiä rutiinejaan. Video näyttää henkilöiden tapahtumia kolmen päivän ajan, mutta ei tee eroa päivien välille lukuun ottamatta erilaisia vaatteita. Olennaisin tapahtuma on tämän kaksikon piirtämä graffiti samaan seinään, erikseen, jokaisena päivänä, joka lopulta päättyy sydämeen. Videon lopussa poika tarjoaa sateesta läpimärälle tytölle punaista sateenvarjoa.


title: Bad Day (Daniel Powterin kappale)

text: Videon ajan Powter nähdään soittamassa pianoa pipo päässään. Video kuvattiin Los Angelesissa.


title: Bad Day (Daniel Powterin kappale)

text: "Billboard" kutsui kappaletta "yhdeksi vuoden suurimmista löydöistä" ja 2000-luvun yhden hitin ihmeeksi ("One Hit Wonder").


title: Cartagena (Espanja)

text: Cartagena on kaupunki Murcian itsehallintoalueella kaakkoisessa Espanjassa. Kaupungin lähistöllä on Espanjan laivaston tukikohta. Britannia ja Ranska kävivät kaupungin edustalla Cartagenan taistelun seitsenvuotisessa sodassa vuonna 1758.


title: Cartagena (Espanja)

text: Cartagenan väkiluku on 214 759 (2016).


title: ReLEx

text: ReLEx on refraktiivisen kirurgian leikkausmetodi. ReLEx-käsite kattaa kaksi femtosekuntilaserilla suoritettavaa silmän taittovian korjausta; FLEX (=Femtosecond Lenticule EXtraction) ja SMILE (=SMall Incision Lenticule Extraction).


title: Kuka halusi murhata filosofin?

text: Kirja on kampusromaani, joka sijoittuu Helsingin yliopiston filosofian laitoksille. Teoksen päähenkilöitä ovat muiden muassa fysiikan filosofi Simo Sönkkö, pankkifilosofi Marjaleena Rintala ja mediafilosofi Make Leveelahti.


title: Kuka halusi murhata filosofin?

text: Takakansitekstin mukaan teos on ”romaani siitä, mitä tapahtuu kun ajattelun ihanteeksi asetetaan joko naturalismin oikeuttama pinnallisuus tai virtuaalitodellisuuksiin verhottu välinpitämättömyys – bisnesarvoista puhumattakaan.”


title: Kuka halusi murhata filosofin?

text: Kirjan henkilöhahmot eivät tekijän mukaan viittaa todellisuuteen vaan kuvaavat erilaisia filosofiakäsityksiä.